Predložene hitne izmene zakona o BIA, veća ovlašćenja direktora | Istinomer vesti\nBratislav Gašić, direktor BIA / Foto: FoNet, Zoran Mrđa\nPredložene hitne izmene zakona o BIA, veća ovlašćenja direktora\nU skupštinsku proceduru ušle su izmene i dopune Zakona o Bezbednosno informativnoj agenciji, koje je pripremila Vlada Srbije, a po kojima će direktor BIA ubuduće samostalno uređivati sistematizaciju radnih mesta, zapošljavati nove kadrove, bez konkursa, kao i određivati koeficijent plata.\nKako piše “Blic”, u obrazloženju se navodi da se postojeći propisi menjaju zbog usvajanja novih zakona o policiji i sistemu plata u javnoj upravi. Na organizaciju i sistematizaciju radnih mesta u Agenciji neće se više primenjivati načela koja važe za ministarstva i posebne organizacije, što je do sada bio slučaj. Direktor je do sada davao bliža uputstva, a novim propisima predviđeno je da će akt o unutrašnjem uređenju i sistematizaciji donositi on, uz prethodnu saglasnost Vlade. U tekstu izmena Zakona naglašava se i da su podaci o organizacionim jedinicama, načinu rukovođenja, ovlašćenjima i odgovornostima rukovodilaca, unutrašnja kontrola, interna revizija, podela, vrsta i ukupan broj radnih mesta – tajni, u skladu sa zakonom kojim se uređuje tajnost podataka. Prilikom zapošljavanja kandidati će prolaziti bezbednosne provere, ali samo uz njihovu pisanu saglasnost, datu kroz popunjavanje i potpisivanje upitnika o identifikacionim podacima, na obrascu koji će utvrditi direktor Agencije. U slučaju da kandidat odbije da potpiše upitnik, smatraće se da je odustao od zasnivanja radnog odnosa.\nIzmene Zakona o BIA ušle su u utorak u skupštinsku proceduru i biće usvojene po hitnom postupku.U obrazloženju se navodi da bi “u protivnom bila dovedena u pitanje mogućnost BIA da delotvorno zaštiti ustavno uređenje i bezbednost Republike Srbije”. To bi, kako piše, “moglo da ima štetne posledice po bezbednost građana i ostvarivanje i zaštitu njihovih sloboda i prava”.\nPoverenik: Zašto se odlaže donošenje novog Zakona o zaštiti podataka?Radnici “Goše”: Propao dogovor o prekidu štrajka


"Otvoreni Balkan" briše barijere za privrednike i građane\nFoto: Tanjug/AP | "Otvoreni Balkan" briše barijere za privrednike i građane\nDejan Šajinović 29.07.2021 17:00\nSKOPLJE, BANJALUKA - Inicijativa zajedničkog regionalnog tržišta, koja je dobila naziv "Otvoreni Balkan", učvršćena je danas u Skoplju kroz dodatne sporazume, koje su potpisali Srbija, Sjeverna Makedonija i Albanija.\nLideri ovih zemalja Aleksandar Vučić, predsjednik Srbije, Zoran Zaev, premijer Sjeverne Makedonije, i Edi Rama, premijer Albanije, potpisali su sporazume koji se tiču uklanjanja trgovinskih barijera i olakšavanja protoka ljudi i pristupa tržištu rada.\nPodsjećanja radi, ova inicijativa predviđa da ove tri zemlje, zajedno s BiH, Kosovom i Crnom Gorom, stvore zajedničko regionalno tržište po uzoru na EU, kako bi unaprijedile živote građana u svim ovim zemljama, i olakšale individualno pristupanje EU nakon ispunjavanja neophodnih kriterijuma za članstvo.\nSamitu u Skoplju nisu prisustvovali predstavnici BiH zbog internih blokada, nedostatka dogovora, ali i dodatno usložnjene situacije usljed reakcija na korištenje bonskih ovlaštenja od strane odlazećeg visokog predstavnika Valentina Incka, kao ni predstavnici Crne Gore, koji se još nisu definitivno izjasnili o ovoj inicijativi, i Kosova, koji ne učestvuju zbog problema u dijaloga Beograda i Prištine.\nVladimir Blagojević, portparol Privredne komore RS, za "Nezavisne" kaže da privrednici RS, ali i cijele BiH, trpe štetu zbog političkih problema koji postoje na nivou zajedničkih institucija BiH.\n"Nažalost, prečesto se dešava da pitanja koja se tiču privrede pređu na teren politike, a onda ispaštaju privrednici i privreda, pa u krajnjoj liniji i sami građani", kaže Blagojević.\nPrema njegovim riječima, BiH i njeni građani bi imali velike koristi od priključivanja inicijativi "malog Šengena", a da RS ima i dodatni razlog zbog činjenice da je Srbija predvodnik ovog procesa.\n"Nama je Srbija najznačajniji privredni partner i nama jeste važno da budemo što je moguće više uključeni u ovaj proces. Time nam se pruža šansa da otvorimo nova tržišta, dođemo do novih investitora i otklanjamo barijere za privrednike u cijelom regionu", rekao je on.\nKovačević je rekao da su Privredna komora i desetak preduzeća iz RS prisustvovali forumu u Skoplju i da su imali niz susreta u sklopu Evropske mreže preduzetnika.\nU Skoplju su potpisana i dva memoranduma, od kojih je prvi za jačanje uvoza i izvoza robe na temelju odluke tri lidera za jačanje prekogranične saradnje da bi se eliminisale barijere za trgovinsku saradnju. Drugi memorandum o saradnji se odnosi na olakšanje protoka ljudi i pristup tržištu rada, kako bi se olakšao proces izdavanja radnih dozvola i postupaka za dozvole o privremenom boravištu.\nZaev je, govoreći o dugim čekanjima kamiona na granicama i kako se to može izbjeći, rekao da bi trebalo da se urade dvije stvari kako bi se stotinama kamiona olakšao prelazak granice. Kako je pojasnio, ministarstva finansija moraju da imaju pravi, realni softver, u realnom vremenu, koji radi na međusobnom PDV-u, tj. radi na eliminisanju prepreke zvane PDV.\n"Kontrola faktura, računa i kontrola poreza je jedinstveno moguća ako povežemo PDV softvere", dodao je Zaev.\nVučić je istakao da su povjerenje, pouzdanost i lojalnost najvažniji i treba da služe kao međusobni oslonac, i izrazio uvjerenje da u regionu za koju godinu više neće biti granica.\n"To pokazuje da možemo da budemo od pomoći više jedni drugima, na način na koji očekujemo podršku od svih ostalih. Ne treba da zaboravimo pomoć prvih suseda, a čini se da podrivamo poverenje, gubimo nadu jedni u druge. To treba da prevaziđemo, da verujemo u sopstvene kapacitete, da postanemo pouzdani partneri i verujemo jedni drugima", rekao je Vučić i dodao da javna administracija mora da prenese to povjerenje na građane.\n"Verujem da su građani počeli da se upoznaju više. Ranije smo nalazili dovoljno izgovora da bismo se vređali međusobno, a nismo pronalazili načine da sarađujemo, već samo kako da ostvarimo političke poene. Danas ne brinemo o tome, već o zajedničkoj budućnosti i rezultatima", ukazao je Vučić.\nNa konstataciju da bi i u interesu EU bilo da se skrati vrijeme čekanja kamiona na granicama i ubrza protok robe, Rama je istakao da je Albanija već izmijenila svoje zakonodavstvo, tako da svi iz regiona mogu da dobiju radne dozvole u Tirani, kao što je prethodno bio slučaj samo sa građanima EU.\n"Zašto, pobogu, da građani EU odmah dobijaju radne dozvole, priznate su im odmah, a ljudima iz regiona nisu? Mi smo zakonodavstvo postavili na isti nivo kao u EU. Sada, kada dođu iz regiona da rade kod nas, imaće isti pravni tretman kao građani EU", rekao je Rama.


Obradović pohvalio igrače i navijače posle pobede nad Hamburgom - Blitz RS - Vesti\nTrener košarkaša Partizana Željko Obradović rekao je da je njegova ekipa odigrala dobar meč protiv Hamburga i posebno je zahvalio navijačima na podršci „u teškim vremenima“.\n„Odigrali smo veoma dobru utakmicu, kontrolisali smo je i moram da čestitam igračima na dobroj partiji“, rekao je Obradović na konferenciji za novinare posle utakmice.\nKošarkaši Partizana pobedili su večeras u Beogradu ekipu Hamburga sa ubedljivih 102:77, u utakmici desetog kola Grupe A Evrokupa.\nCrno-beli su sjajno počeli utakmicu, pa su već posle prve četvrtine imali 20 poena prednosti.\nUpitan šta trener može više da poželi, Obradović je istakao da utakmica traje 40 minuta, da treba da se igra ozbiljno i da uvek mora da postoji želja da se igra od prve do poslednje sekunde.\n„Svako mora da koristi svoje vreme na parketu. Mogu da budem zadovoljan kad se pogleda minutaža, niko nije igrao više od 23 minuta. Imamo utakmicu protiv Mege (u ABA ligi) za manje od 48 sati, tako da je važan i taj segment, da smo vodili računa o zamoru igrača“, rekao je Obradović.\n„Ovi koji su počeli utakmicu su igrali izvanredno, ostali su takođe dali maksimum… Neke stvari koje pričamo između nas će biti između nas. Uvek, u svakoj utakmici, ima i dobrih i loših stvari tako da ćemo o svemu tome razgovarati“, dodao je on.\nUtakmicu u dvorani „Aleksandar Nikolić“ je pratilo oko 5.000 navijača i Obradović im je zahvalio na „fantastičnoj atmosferi“.\n„U ovim veoma teškim vremenima, sa ovolikim brojem zaraženih, da dođu i da pomognu timu to je zaista fascinantno… Voleo bih da je ovo normalno vreme pa da ih pozovem da dođu u četvrtak, ali ne mogu to da radim zato što želim svima dobro zdravlje pre svega. Ko god je zdrav i može, neka dođe, dobrodošao je“, rekao je Obradović.\n„Još jednom, fenomenalno navijanje, hvala im mnogo. U ovakvoj atmosferi normalno da kod igrača postoji dodatni motiv“, dodao je trener crno-belih.\nObradović je naveo i da će tim koji je večeras igrao nastupiti i protiv Mege u četvrtak.\n„Rade (Zagorac) tek treba da ide na kontrolu, mislim baš u četvrtak. On sigurno neće biti u timu. Testiraćemo ponovo (Dušana) Miletića, videćemo u kakvoj je on situaciji. Večeras nije igrao (Nemanja) Dangubić zato što je imao jedan i po trening, kad uđe u ritam dobiće priliku“, rekao je Obradović.\nKancelarija za KiM: U Peći uhapšen jedan od povratnika iz Vitomirice\n28. juna 2022.\t09:39


Škola za male balerine - juGmedia\nPROKUPLJE – Prva škola baleta za pedesetak devojčica uzrasta od 4 do 14 godina počeće se radom u prostoprijama Radničkog univerziteta. U toku je uređenje 70 kvadrata prostora za koji je izdvojeno oko pola miliona dinara.\n„Polaznici škole svakodnevno će savladavati tehničke i umetničke veštine, klasični i savremeni balet, podne vežbe, muziku i istoriju baleta. Osim što će vežbati prve baletske korake, devojčicama će vežba pomoći i tokom razvoja i koordinacije pokreta, kao i pravom držanju leđa. Balet kod devojčica razvijaju osećaj za ritam, pokret i gracioznost, a zbog kostima i šminke i osećaj za lepo“, kazala je nastavnik baleta Ukrajinka Elena Pilipenko Knežević, koja već drži ovakve škole u Nišu i Vranju.\nZa dvanaest godina, od kako je održan prvi Festival filmske režije LIFFE u Leskovcu, uspeo je da se ustoliči na poziciju jednog od najprestižnijih…\nLESKOVAC – Leskovački mačevaoci doneli su u grad na Veternici prošle subote osam medalja sa kupa "Andrej Gardenjin" u Beogradu, na kojem je bilo…


Falkenštajner se povukao sa Stare planine - TU Magazin\nBy redakcija on\t Dec 30, 2015 TURIZAM, UGOSTITELJSTVO, VESTI\nGrupacija “Falkenštajner” raskinula je ugovor o upravljanju hotelom “Stara planina”. Grupacija je, kako tvrdi B92, povukla svoj menadžemet iz “Stare planine” i tamo više nema njihovih radnika.\n“Falkenštajner” poručuje da “Stara planina” više nije deo njihovog lanca. Austrijska grupacija je time raskinula ugovor o upravljanju hotelom “Stara planina” na 15 godina potpisan 2012. godine. Hotel sa četiri zvezdice “Stara planina”, na Jabučkom ravništu, otvoren je 25. decembra 2011. godine i tada je predstavljen kao jedan od najsavremenijih hotela u Srbiji i najveća “grinfild” investicija u srpskom turizmu u proteklih 20 godina. U izgradnju hotela Vlada Srbije uložila je više od 30 miliona evra i njegova izgradnja završena je za 13 meseci.\nKompanija “Falkenštajner”, koja u svom sastavu ima lanac od preko 30 hotela u šest evropskih zemalja, nameravala je da na Staroj planini izgradi šest kondotela – hotela apartmanskog tipa, sa 350 smeštajnih jedinica i ukupno 1.000 kreveta. Na društvenim mrežama postavljeno je saopštenje hotelskog lanca potpisano u Zadru, u kome se navodi da je grupacija bila prinudjena da raskine ugovor i da nije uspela da održi ugovor o upravljanju, čime se ogradjuju od odgovornosti za pružanje usluga ili daljeg upravljanja hotelom “Stara planina”.


KRAGUJEVAČKI Radnički 1923, u poslednjem superligaškom kolu, dočekaće Metalac pred praznim tribinama.\nUtakmica između Radničkog iz Kragujevca i Proletera obilovala je tenzijom, koškanjima i nervozom u radovima oba tabora.\nObeležilo ju je i nekoliko nesportskih i nesvakidašnjih situacija, od kojih je najkontroverznija ona kada je jedan navijač uleteo na teren i napao sudiju, kao i stručni štab Proletera.\nDisciplinska komisija Fudbalskog saveza Srbije kaznila je domaćina zbog loše organizacije utakmice o čemu se oglasio i klub.\n- Disciplinska komisija Fudbalskog saveza Srbije je zbog incidenta na utakmici sa novosadskim Proleterom odlučila da sankcioniše naš klub novčanom kaznom u iznosu od 360 000 dinara i jednom utakmicom igranja pred praznim tribinama. Iz tog razloga će se predstojeća utakmica sa ekipom Metalca iz Gornjeg Milanovca, koja je zakazana za petak, 20. maj, od 17.30 časova na stadionu "Čika Dača", odigrati bez prisustva publike - napisali su iz ekipe Radničkog.\nOvo znači da će poslednje kolo prvenstva između Radničkog i Metalca na "Čika Dači" biti odigrano bez prisustva publike.\nKasa kluba zbog istog propusta, olakšana je za 300.000 dinara.\nFK Proleter Superliga Srbije FK Radnički Kragujevac


Prvi potpredsednik Vlade sastao se sa kubanskim Ambasadorom u Beogradu 2017 - Društvo srpsko-kubanskog prijateljstva Beograd\nPrvi potpredsednik Vlade sastao se sa kubanskim Ambasadorom u Beogradu\nPrvi potpredsednik Vlade i Ministar spoljnih poslova Republike Srbije Ivica Dacic primio je u kurtoaznu posetu novog Ambasadora Kube u toj balkanskoj zemlji Gustava Trista del Todo, u sedištu tog vladinog organa.\nTokom sastanka šef diplomatije istakao je pozitivan status bilateralnih odnosa, posebno nakon uspešne posete Predsednika Aleksandra Vucica Havani decembra ove godine.\nMinistar je istakao da se veze između dve zemlje zasnivaju na osećanju prijateljstva koje veže dva naroda i pozvao na produbljivanje veza u različitim sferama saradnje, posebno u medicini, a pre svega u oblasti lekova, kao i turizma i kulture, između ostalog. Takođe je istakao glas Srbije u korist kubanske rezolucije protiv blokade u Ujedinjenim nacijama godinu za godinom.\nAmbasador je sa druge strane potvrdio povoljan status odnosa i ponovio stav svoje zemlje u korist poštovanja integriteta i suvereniteta Srbije na celoj njenoj teritoriji.


Objavljeno: 08.04.2013, 13:07:25 , 13:50:12\nIZIT: Skokovit rast spoljnotrgovinske razmene\nU prva dva meseca ove godine Srbija je zabeležila skokovit rast spoljnotrgovinske razmene u odnosu na isti period 2012. godine, objavljeno je u novom biltenu Instituta za tržišna istraživanja (IZIT).\nBEOGRAD - U prva dva meseca ove godine Srbija je zabeležila skokovit rast spoljnotrgovinske razmene u odnosu na isti period 2012. godine, objavljeno je u novom biltenu Instituta za tržišna istraživanja (IZIT).\nUkupne izvozno-uvozne aktivnosti su porasle u prva dva meseca 2013. godine na oko 4,8 milijardi dodlara, sa 4,15 milijardi u istom periodu prošle godine. Dinamika rasta plasmana robe na inostrano tržište bila je osetno veća nego na strani uvoza. Tako je izvoz u januaru i februaru tekuće godine povećan za čitavih 33,7 odsto na gotovo 1,9 milijardi dolara, u odnosu na 1,4 milijardu dolara u prva dva meseca 2012.\nIstovremeno, uvoz je porastao sa oko 2,7 milijardi dolara na 2,9 milijardi, odnosno za 6,8 odsto. Usled takve dinamike izvoza i uvoza u prva dva meseca ove godine beleži se smanjenje spoljnotrgovinskog deficita Srbije na 1,05 milijardi, odnosno za 21,3 odsto u odnosu na stanje iz prva dva meseca 2012. Pokrivenost uvoza izvozom je osetno poboljšana, sa 51,2 procenta na 64,1 odsto. Pozitivna dinamika spoljnotrgovinske razmene Srbije sa svetom u prva dva meseca 2013. godine predominantno je rezultat investicije u kragujevački Fijat, navodi se u biltenu IZIT-a. U naznačenom periodu sektor proizvodnje motornih vozila i prikolica uvećao je izvoz za nešto više od četiri puta, nego u prva dva meseca 2012. godine.\nSa stanovišta izvoza, najvažniji spoljnotrgovinski partneri Srbije u periodu januar - februar 2013. su Italija, Nemačka, Rusija i Bosna i Hercegovina. Udeo te četiri zemlje u ukupnim izvoznim aktivnostima Srbije u prva dva meseca je 45,4 odsto. Posebno je porastao izvoz u Italiju - za oko dva puta, što je vrlo verovatno rezultat izvoza automobila iz kragujevačkih pogona na to tržište. Udeo Italije u ukupnom plasmanu robe iz Srbije na međunarodno tržište povećan je sa 11 odsto u prva dva meseca lane na 17,4 odsto u istom vremenskom intervalu 2013.\nNa strani uvoza, najznačajniji spoljnotrgovinski partneri u prva dva meseca 2013. su Rusija, Nemačka, Italija i Kina. Te četiri zemlje participirale su sa 40,2 odsto u ukupnim srpskim nabavkama sa ino tržišta u periodu januar - februar 2013. godine. Sa svih tih tržišta uvoz je porastao, izuzev sa ruskog, sa kojim je registrovano smanjenje uvoza po stopi od 22,6 odsto.\nNajnepovoljniji spoljnotrgovinski saldo srpska privreda je u prva dva meseca 2013. godine imala sa Kinom - 218,2 miliona dolara, što je činilo 20,7 odsto ukupnog negativnog spoljnotrgovinskog salda Srbije. Na drugom mestu je Rusija sa kojom je realizovan je deficit od oko 186 miliona dolara, što je činilo 17,6 odsto ukupnog deficita zemlje u periodu januar - februar 2013. godine. Na trećem mestu je Poljska sa 98 miliona dolara negativnog salda, što je verovatno posledica uvoza nekih komponenti za potrebe kragujevačkog Fijata. Naime, uvoz sa poljskog tržišta je porastao sa oko 54 miliona dolara za prva dva meseca 2012. na oko 136 miliona u istom periodu ove godine, ili za čitavih 2,5 puta.\nTe tri zemlje činile su čak 47,6 odsto ukupnog negativnog spoljnotrgovinskog salda srpske privrede u periodu januar - februar 2013. godine. Osetno je redukovan negativan spoljnotrgovinski saldo sa Rusijom, za 44,3 odsto, uglavnom zbog značajnog smanjenja uvoza energenata iz te zemlje i delom usled jačanja izvoznih aktivnosti na to tržište.\nTradicionalno, spoljnotrgovinski suficit Srbija i u prva dva meseca 2013. godine beleži u robnoj razmeni sa Bosnom i Hercegovinom - 85 miliona dolara, Crnom Gorom - 64 miliona i Makedonijom - 32 miliona.\nTagovi: IZIT, spoljnotrgovinska razmena, izvoz, uvoz


30.000 Srba zrelo je za lični bankrot - Ozonpress :: internet portal\nPrezaduženi građani Srbije već od jula moći će da proglase lični bankrot i da dobiju svog stečajnog upravnika da im vodi finansije, a najmanje što se dužniku ostavlja za život je trećina njegove plate!\nKako piše današnja štampa, za lični bankrot u Srbiji “zrelo” je 30.000 Srba! Sve je zamišljeno tako da građani koji nisu više u stanju da plaćaju račune bankama, Poreskoj upravi i komunalnim preduzećima uskoro dobijaju mogućnost da se iščupaju iz dubioze!\nOvi građani dobiće svog “finansijskog savetnika” koji će imati zadatak da isplanira kako da se dugovi što lakše saniraju, a da se čoveku ne ugrozi lična egzistencija.\nTo znači da sam dužnik neće moći više sam da upravlja svojim finansijama, ali mu se ostavlja minimalni deo novca za život.\n* DUGOVANJA GRAĐANA: (podaci za april 2015. godine)\n– Kreditna zaduženja / 36 milijardi dinara\n– Zaduženja za struju / 8 milijardi dinara\n– Zaduženja za grejanje / 15 milijardi dinara\nKAKO IZGLEDA LIČNI BANKROT:\n– Dužnik nije više u mogućnosti da plaća dugove i proglašava lični bankrot\n– Dobija staratelja da vodi njegove finansije\n– Najmanje trećina plate ostaje dužniku za trošak\n– Prodaje se imovina da bi se namirili poverioci


Braća postala milioneri još kao tinejdžeri, sada “pretekli” i Maska - Svetionik.com\n4096 Braća postala milioneri još kao tinejdžeri, sada “pretekli” i Maska\nBIZLife @ Bizlife · 31.03.2021 10:27\nKompanije Stripe, provajder online i mobilnih plaćanja u poslednjoj rundi dokapitalizacije prikupila je dodatnih 600 miliona dolara čime je njena vrednost skočila na 95 milijardi dolara. Stripe je ranije bio procenjen na 36 milijardi dolara, a sada je skoro utrostručio vrednost za manje od godinu dana. Novo prikupljanje sredstava čini Stripe najvrednijom privatnom kompanijom u […] Članak Braća postala milioneri još kao tinejdžeri, sada “pretekli” i Maska se pojavljuje prvo na BIZlife.\nBIZLife @ Bizlife 1 mesto · 18.04.2021 09:00\nBIZLife @ Bizlife 2 mesto · 19.04.2021 17:52\nDelegacija Evropske unije u Srbiji pokrenula je kampanju o EU podršci sektoru Radna mesta i ekonomski razvoj – #EUzaBiznis. Kampanja je u skladu sa krovnim sloganom #EUzaTebe, a cilj kampanje je da se javnost u Srbiji upozna sa podrškom koju EU pruža ekonomskom razvoju Srbije. Iako je smišljanje ideje i organizacija veliki deo posla kada je […] Članak #EUzaBiznis: Kako se mala šabačka firma razvila uz podršku EU? (VIDEO) se… Pročitaj više\nBIZLife @ Bizlife · 18.04.2021 13:13\nZa povećanje broja nezaposlenih u odnosu na isti period prethodne godine u Nacionalnoj službi za zapošljavanje su detektovali tri razloga, od kojih je najinteresantniji to što je broj na evidenciji porastao verovatno jer će mnogi želeti da dobiju pomoć. Nezaposleni koji su bili evidentirani kod Nacionalne službe za zapošljavanje na dan kada je usvojen rebalans […] Članak Broj nezaposlenih POVEĆAN jer mnogi hoće još 60 evra se pojavljuje prvo na… Pročitaj više\nBIZLife @ Bizlife 1 mesto · 21.04.2021 08:53\nLider Stranke slobode i pravde Dragan Đilas objavio je fotografiju na Twitteru i napisao da putuje kako bi podneo tužbu zbog optužbi da kompanija Multikom ima račun u Hong Kongu. “Na jedan dan do Švajcarske da podnesem prijavu zbog laži da Multikom open ima račun u Hong Kongu i učestvuje u nelegalnim aktivnostima. Verujem da […] Članak Gde od jutros putuje Dragan Đilas i zašto u Švajcarsku? se pojavljuje prvo… Pročitaj više\nBIZLife @ Bizlife 3 mesto · 18.04.2021 09:11\nMladi Hrvat Borna u potrazi je za srodnom dušom na društvenoj mreži Tinder. On nema puno zahteva. Bitno mu je jedino da njegovoj potencijalnoj izabranici ne smeta to što liči na predsednika Srbije Aleksandra Vučića. “Ako želiš zrelu osobu uz sebe, a ne smeta ti što izgledam kao Vučić, onda samo `swipe` desno”, napisao je […] Članak HIT oglas: Mladi Hrvat traži devojku kojoj ne smeta što liči na Vučića… Pročitaj više\nBIZLife @ Bizlife · 18.04.2021 00:00\nU Srbiji se od poslednjeg preseka, na respiratoru nalazi 228 pacijenata obolelih od koronavirusa od kojih je, nažalost, i dvoje dece, jedna beba i četvorogodišnji dečak. Novorođenče staro osam dana na odeljenju neonatologije Univerzitetskog kliničkog centra u Kragujevcu je na intenzivnoj nezi na mehaničkoj ventilaciji i dalje je u teškom stanju, rekla je za TV […] Članak Sve TEŽI SLUČAJEVI u Srbiji: Beba i 4-godišnji dečak na respiratoru se pojavljuje… Pročitaj više\nBIZLife @ Bizlife · 19.04.2021 18:41\nTurističke agencije najavljuju početak prodaje aranžmana za letovanje u Grčkoj od sledeće nedelje, jer zbog pandemije koronavirusa još ima nedoumica oko broja putnika u autobusu, a i problema zbog visoke cene PCR testa. Izvršni direktor turističke agencije Kompas u Novom Sadu Boris Eremić rekao je za Betu da se još čeka protokol o uslovima putovanja, […] Članak Testovi VELIKA PREPREKA za Grčku: Za dvoje dece 18.000 dinara se pojavljuje prvo… Pročitaj više\nBIZLife @ Bizlife · 19.04.2021 19:07\nPotpredsednica Stranke slobode i pravde Marinika Tepić prikazala je na konferenciji za novinare video snimak za koji kaže da je svedočenje čoveka iz Jagodine koji je navodno prisustvovao, po njenim rečima, “podvođenju” devojčica i žena u tom gradu. Potpredsednica SSP izjavila je da “podvođenje žena, devojaka i devojčica ne idu samo uz mafiju, one su […] Članak Tepić: Podvođenje je svakodnevnica u Jagodini, ali i u našoj Srbiji se pojavljuje… Pročitaj više


BOR: Neka pravda vlada u Poglavlju 15 – Energetika\nNacionalni konvent o EU sastao se u Boru sa lokalnim organizacijama civilnog društva (OCD) gde se razgovaralo o vezi vladavine prava i energetike, i izazovima sa kojima se suočavaju OCD u ovim oblastima.\nZaključak je da postoji problem nekonsultovanja civilnog sektora u procesu donošenja odluka na lokalnom nivou. Komunikacija između nacionalnog i lokalnog nivoa skoro da i ne postoji pogotovo u energetici, koja je dominatna privredna oblast u borskom okrugu.\nJovana Spremo, koordinatorka Radne grupe Nacionalnog konventa za Poglavlje 23, govorila je o važnosti postojanja vladavine prava kako u Poglavlju 15 tako i u svim drugim oblastima, kao i o nezavisnom pravosuđu “koji bi trebalo da služi kao brana građanima od bilo koje nepravde”.\nAleksandar Kovačević sa Oksfordskog instituta za studije energetike i autor analize “Vladavina prava kroz Poglavlje 15 - Energetika” naglasio je da postoji ogromni ekonomski gubitak u oblasti energetike u Srbiji. Taj gubitak stvara velike posledicame po stanovništvo - siromaštvo i narušeno javno zdravlje.\nCilj je stvoriti situaciju u kojoj bi energetski sektor funkcionisao bolje, sa manjim uticajima na zagađenje, gde bi se odnosi državne pomoći i cene regulisali na komercijalan način.\nProblem koji utiče na otvaranje Poglavlja 15 jeste i usklađivanje srpske regulative sa zakonima Evropske unije. Evropska komisija već nekoliko godina od Srbije traži usklađivanje pravnih normi u okviru poglavlja 23. Pošto nisu ispunjeni zahtevi iz oblasti vladavine prava, ne mogu da se otvore ni druga poglavlja.\nPredstavljena analiza “Vladavina prava kroz Poglavlje 15 - Energetika” realizovana je kroz projekat Nacionalnog konventa o EU “Neka pravda vlada! / Let the Justice Rule” koji finansira Ambasada Kraljevine Holandije o okviru programa MATRA. Detaljnije o preporukama i samoj analizi, možete pročitati ovde.


Ivković: Tim ne može da izdrži ovakvu nedisciplinu! : Nadlanu.com\nObjavljeno 11. sep 2013. / 23:07:03\n"Zasluženo smo pobedili...Belgija je dobro počela...mi smo se vratili u prvoj četvrtini i dobili poluvreme. Sve ostalo je bilo problematično. Bilo je jako mnogo oscilacija, naročito odbrana, u detalju 'jedan na jedan', bila je ispod nivoa Evropskog prvenstva i onog kako možemo da igramo", rekao je Ivković novinarima u Ljubljani.\nSrbija je pobedila Belgiju sa 76:69 i tako izborila plasman u četvrtfinale, mada se ne zna tačno sa koje pozicije. Ivković je, međutim, kazao da njegov tim ne sme toliko da greši.\n"Imali smo devet grešaka koje su bila ispadanja, zatim serija ishitrenih šuteva...to ovaj tim ne može da izdrži, takvu nedisciplinu. Treba iz ovog nešto da se nauči...Nismo se tako spremali, nismo tako razgovarali, niti ima razloga da igramo tako", rekao je selektor.\nTrener Srbije je kazao da se lakše razgovara i da se lakše greške ispravljaju posle pobede.\n"Napravili smo dobar rezultat. Ja nisam očekivao tri pobede, niko realan nije. Sutra imamo trening i mislim da će kapiten malo da porazgovara sa igračima. Nije to ništa strašno, ali mislim da pritisak medija koji okružuju naše igrače je takav da oni to ne mogu da izdrže...Naša edukacija i košarkaško vaspitanje je u pojedinim momentima na jako niskom nivou. Lako se podlegne pritisku", rekao je Ivković.\nSrbiju u petak očekuje Ukrajina. Plejmejker Stefan Marković kazao je da ekipa mora da igra bolje ako želi nešto više da uradi.\n"Osim pobede, sve je bilo loše. Ne bih da budem mračan, ali pokazali smo loše lice. Ako hoćemo nešto ozbiljnije da radimo, moramo mnogo bolje...Ovo je već iza nas, imamo dan da spremimo Ukrajinu, to je naš cilj. U dobroj smo poziciji, ali je igra malo zabrinula danas", rekao je Marković.


RTS :: Nikolić: Nastavljamo borbu za titulu\nFudbal Nikolić: Nastavljamo borbu za titulu\nsreda, 16. apr 2014, 17:04 -> 17:42\nCrno-beli nastavljaju trku sa crveno-belima. Predstoji im meč protiv uvek neugodnih Jagodinaca. Obema ekipama odgovara samo pobeda, Partizanu u borbi za titulu, a Jagodini za izlazak u Evropu. Meč na stadionu Partizana igra se u četvrtak od 18 časova. Partizan otvorio biblioteku u "Teleoptiku".\nTrener fudbalera Partizana Marko Nikolić rekao je da njegov tim sutra protiv Jagodine u 24. kolu Superlige nastavlja borbu za odbranu titule - protivnik je odličan, ali su crno-beli spremni.\n"Sutra nastavljamo borbu za odbranu šampionske titule. Očekuje nas teška utakmica protiv odličnog protivnika... Mi smo na poslednjoj utakmici vratili dobru i tačnu igru i... držanje protivnika daleko od gola. Atmosfera u timu je dobra i spremni smo za nove izazove jer se u narednih 10 dana mnogo toga rešava", rekao je Nikolić novinarima u Sportskom centru "Teleoptik".\nJagodina je prošlogodišnji osvajač Kupa Srbije, a ove godine plasirala se u finale tog takmičenja.\nStrateg crno-belih neće moći da računa na Darka Brašanca zbog kartona, a na Danka Lazovića i golmana Milana Lukača zbog povreda.\n"To su dve mehaničke povrede, manjeg intenziteta, i trebalo bi da budu spremi za utakmicu u Kruševcu. Nije lako sastavljati novi tim za svaku utakmicu, ali imamo dovoljno kvalitetnih igrača u koje imam apsolutno poverenje", rekao je trener Partizana.\nAktuelni šestostruki uzastopni prvak Srbije trenutno je drugi na tabeli, sa tri boda manje od lidera Crvene zvezde. "Večiti derbi" tek predstoji.\n"Očekuje nas neizvesna završnica prvenstva. Ostalo je još sedam utakmica do kraja, 21 bod je u igri, a samo je tri boda razlike. Očekuje nas i duel sa Crvenom zvezdom, a pritom i jednu i drugu ekipu očekuju teški mečevi. Nije lako, ali smo se adaptirali na situaciju", rekao je Nikolić.\nTrener Partizana je naglasio da se ne plaši novih kartona, rekavši da nema privilegiju da odmara igrače.\n"Nemam tu privilegiju da možemo bilo koga da odmaramo. Naravno da se ne plašimo kartona, jedva čekamo sutrašnju utakmicu. Imamo dobre sudije koji kvalitetno rade kada nisu pod pritiskom, a kada jesu onda se jasno vidi ko se kako nosi s tim", kazao je Nikolić.\nUtakmica se igra u četvrtak od 18 časova na stadionu Partizana.\nPartizan otvorio biblioteku u "Teleoptiku"\nFudbalski klub Partizan otvorio je u Sportskom centru 'Teleoptik' biblioteku.\n"Partizan je 2013. godine pokrenuo akciju približavanja sporta i kulture. Predstavnici Partizana su posećivali bioskope, pozorišta, izložbe... tako da smo sada otvorili biblioteku u 'Teleoptiku' ne bi li fudbaleri i stručni štab mogli da upotpune ovde svoje vreme...", rekla je novinarima direktorka markentiga Partizana Snežana Filipović.\nBiblioteka u "Zemunelu" je otvorena u saradnji sa izdavačkom kućom "Laguna", koja je i donirala pedesetak naslova.\n"Čast mi je što prisustvujem otvaranju biblioteke. To je plemenita akcija koja zavređuje da bude obeležena. Smatram da duh treba stalno oplemenjivati, a to će doprineti i da sportisti budu bolji na svim poljima", rekao je pisac Goran Skrobonja.\nKnjiževnik Pavle Zelić istakao je da otvaranje biblioteke u Teleoptiku treba da bude dobar primer deci.\n"Ovo je neverovatan primer deci kojima su sportisti uzor. Ova akcija se zalaže da se bave sportom, ali i da čitaju i unapređuju svoje znanje. Iskreno se nadam da će se biblioteka proširiti", dodao je Zelić.\n(četvrtak, 17. apr 2014, 00:54) - anonymous [neregistrovani]\n(četvrtak, 17. apr 2014, 00:18) - anonymous [neregistrovani]\nDa ce Jagodina pobediti partizan,Jagodina ima dosta kvalitetan tim koji predvodi kap.Cvetkovic,bice to jako zanimljiva utakmica ako je neupropaste sudije...\n(sreda, 16. apr 2014, 20:09) - anonymous [neregistrovani]\nNadam se da ces uskoro saznati sta je kvalitet i sta nije!\n(sreda, 16. apr 2014, 18:06) - 24,232 [neregistrovani]\n...Da ce Jagodina odigrati posteno te da nece podleci pritisku jer su kvalitetniji tim od Partizana.


Priznanja dečaku Atizazazu Hasanu\nPakistanske vlasti planiraju da po dečaku koji je život dao da bi sprečio teroristički napad nazovu stadion i školu, kao i da ga posthumno odlikuju.\nAitzaz Hasan (15) je prošle nedelje poginuo pošto je primetio bombaša samoubicu koji je nameravao da napadne školu u šiitskom gradu Ibrahimzai, na severozapadu Pakistana, u kojoj je u tom trenutku bilo oko 1.000 učenika.\nPremijer Navaz Šarif je zatražio od predsednika Mamnuna Huseina da se odobri posthumno dodeljivanje najvišeg ordena za hrabrost u Pakistanu. Vlasti provincije Hajber Pahtunva, gde se nalazi škola u kojoj je planiran napad, odlučile su da jedna škola dobije ime po dečaku, kao i stadion koji treba da bude izgrađen u mestu Hanguu.\nVlasti će izdvojiti i pet miliona rupija (47.000 dolara) za porodicu nastradalog dečaka, a povodom njegove smrti saopštenje je izdala i mlada pakistanska aktivistkinju Malala Jusafzai. "Izuzetno sam tužna što je nasilje odnelo život još jednog deteta u mojoj zemlji, Pakistanu. Istovremeno sam ponosna što pripadam narodu u kojem ima junaka i hrabrih ljudi kao što je Aitzaz Hasan", navela je Malala.


AKTUELNO Nakon što je promovirana knjiga morbidnog sadržaja "Tuzlanska kapija – režirana tragedija"\nMašinerija zla inspirirana iz vrha države Srbije u utorak je promovirala još jednu „knjigu“ morbidnog sadržaja "Tuzlanska kapija – režirana tragedija".\nO tome šta pukovnik Ilija Branković piše na stranicama djela gebelsovskog karaktera gotovo nikog živog ne interesira osim bulumente koja, finansirana od zvaničnih organa države Srbije, želi negirati počinjene masovne zločine i genocid, te zaštititi presuđene ratne zločince, kakav je Novak Đukić, koji je pod krinkom liječenja na Vojno-medicinskoj akademiji zbrisao na „liječenje“ u Beograd.\nĐukić i njegovi plaćenici zaboravili su na izjave koje su javno iznosili njihovi saborci. Jedan od njih je Miodrag Pelemiš, komandant zloglasnog 10. diverzantskog voda Vojske RS, čiji su pripadnici počinili genocid u Srebrenici.\nU jednom od gostovanja u serijalu „Goli život“ kod Milomira Marića Pelemiš se još 2014. godine osvrnuo na laži generala Novaka Đukića i njegove podvale da su izvođači masakra na Kapiji, ustvari, diverzanti Zijo Žigić, jedan zaštićeni svjedok i treća osoba, najvjerovatnije Franc Kos, koji su ostavili eksploziv na klupi.\nPelemiš je izjavio da ima dokaze koje će dostaviti Tužilaštvu BiH u Sarajevu o tome da to nije istina, ali ne znamo je li to zaista i učinio.\nMilora Pelemiš Tuzlanska kapija Ilija Branković Novak Đukić


Kondominijum - savremeni koncept stanovanja vredan svačije pažnje - Dobra reč\nKondominijum je vrsta stambenog kompleksa, koja u sebi spaja udobnost i luksuz savremenog načina života zajedno sa mirom i bezbednošću koji je u urbanoj sredini gotovo nemoguće dostići.\nIako možda do sada niste čuli za njih, kondominijumi već neko vreme uživaju veliku popularnost na svetskoj sceni nekretnina, a nedavno su dostupni i u našoj prestonici.\nVisoki standardi gradnje, funkcionalan prostor, bezbednost i komfor samo su neki od odlika ovih stambenih kompleksa. U nastavku teksta saznajte koje sve prednosti oni nude svojim stanarima, kao i zašto predstavljaju idealno mesto za život.\nŠta je kondominijum i kako se uklapa u moderan način stanovanja?\nNajprostije rečeno, kondominijum predstavlja zatvoren kompleks stanova, koji su od ostatka okoline odvojeni ogradom. Ovaj koncept nastao je još 1960. godine u Sjedinjenim Američkim državama, nakon čega je vrlo brzo postao popularan širom sveta.\nKondominijumi su nedavno stekli popularnost i na domaćem tržištu, pa tako u Beogradu postoji već nekoliko sagrađenih kondominijuma. Imajući u vidu da kvalitet jednog stambenog kompleksa čine njegova lokacija, kvalitetna gradnja i mnoštvo dodatnih sadržaja, posebnu pažnju vredi posvetiti kompleksu Voždovih kapija.\nStanovi Voždove kapije predstavljaju sjajan izbor za život, jer predstavljaju idealnu kombinaciju izvanredne lokacije i mira usred gradske vreve. Ovaj kompleks u novogradnji nalazi se na Voždovcu, nadomak značajnih ustanova, fakulteta, sportskih i šoping centara, ali i mira i prirodne lepote Avale i Bajfordove šume.\nSvojim sadašnjim i budućim stanarima nudi veliki izbor sadržaja prilagođenih modernom načinu života, uz sigurnost i bezbednost koji odlikuje koncept kondominijuma, kao i oazu mira za odmor od života u velikom gradu.\nKoje su glavne karakteristike kondominijuma?\nMnogo je toga na šta treba obratiti pažnju prilikom odabira stana. Srećom, danas su nam korisni saveti u brojnim oblastima života vrlo lako dostupni, te je većina nas navikla da se dobro informiše pe nego što se upusti u tako velik korak kao što je to kupovina stana.\nUkoliko ste se odlučili za kupovinu stana u novoizgrađenom kompleksu, dobro je znati šta treba tražiti. Međutim, kupovina stana u kondominijumu značajno olakšava ovaj poduhvat, jer su ovi kompleksi planirani i izgrađeni po meri svakog savremenog pojedinca.\n#1 Bezbednost kao ključna odlika kondominijuma\nKao što smo već spomenuli, kondominijum predstavlja zatvoren stambeni kompleks. Iz tog razloga, njegova glavna odlika jesu sigurnost i bezbednost.\nNaime, kondominijume odlikuje ograničen ulazak u stambenu zonu, koji se reguliše pristupom pomoću kartice, kao i recepcijom koja radi 24 časa dnevno. Takođe, površina kompleksa prekrivena je sigurnosnim kamerama, a stanarima su na raspolaganju i podzemne garaže.\n#2 Bogat dodatni sadržaj za ispunjen i lagodan život\nKako bi ovi kompleksi zaista funkcionisali kao jedan uređen ekosistem, u okviru njih dostupni su dodatni sadržaji, koji stanarima nude pristup svemu što je neophodno za lagodan život, bez potrebe da napuštaju kompleks.\nMaloprodajni objekti, privatni parkovi i igrališta, kao i sportski objekti, restorani i kafići, samo su nekih od dodatnih sadržaja koji su dostupni stanarima kodnominijuma, a koji ove stambene prostore čine pravim malim gradovima.\n#3 Moderna i funkcionalna gradnja kao glavni prioritet\nNaravno, kvalitetna gradnja stanova i njihova funkcionalnost jednako su bitni kao i svi dodatni sadržaji. Stanove koji se nalaze u dobro projektovanim kondominijumima odlikuju optimalan odnos kvadrature i broja i rasporeda soba, kao i kvalitetna instalacija i stolarija. U njihovoj ponudi možete pronaći sve od jednosobnih stanova do luksuznih penthausa, te je sasvim izvesno da je ponuda stvorena za svačije potrebe.\nKondominijum – idealan izbor za porodice sa decom\nKondominijum predstavlja savršen stambeni kompleks za svaku modernu porodicu. Povoljna lokacija ovakvog kompleksa garantuje blizinu svim značajnim delovim grada, te možete biti sigurni da nećete trošiti svoje dragocenom vreme putujući na posao i vozeći decu u školu i na dodatne aktivnosti.\nAkcenat na bezbednosti i sigurnosti koji ovde vlada vašoj porodici pružiće lagodan život, deci srećno i bezbrižno odrastanje, a vama mir i jednu brigu manje.\nTakođe, dodatni sadržaji koji karakterišu kondominijum odgovaraju potrebama i afinitetima svih generacija. Vaša deca moći će bezbrižno da se igraju u parku, dok vi uživate u kafi na svojoj terasi ili u bašt nekog od kafića.\nKondominijumi – sjajna prilika za započinjanje samostalnog života\nKondominijum predstavlja izvanrednu priliku i za parove bez dece, ali i samce. Veliki je broj različitih nekretnina na raspolaganju, te se možete odlučiti za prostran višesobni stan ukoliko želite luksuz, ili pak nešto manji prostor ukoliko težite minimalizmu.\nStanovi u kondominijumu prilagođeni su modernom stilu života, ne samo zahvaljujući svojoj funkcionalnosti i maksimalno iskorišćenom prostoru, već i zahvaljujući brojnim dodatnim sadržajem koji ovaj kompleks pruža.\nSadržaji poput teretana, bazena i sportskih terena, kao i velikog broja ugostiteljskih objekta pružaju sve uslove za aktivan i komforan život kakvom jedna moderna individua može da teži.\nImajući u vidu sve njihove karakteristike, sasvim je očigledno zašto kondominijumi stiču sve veću popularnost na našem tržištu. Ukoliko želite bezbrižan i komforan život u središtu dešavanja, ali zaštićen od gradske vreve, kondominijumi su i više nego pravi izbor za vas!\nTags: stan, život


Traže da se u PENZIJU ide tek sa 69, jer se živi sve duže i duže\nStručnjaci strahuju da će, s obzirom na demografski trend u Nemačkoj, gde ima više starijih, a manje mladih ljudi, nivo penzija u budućnosti pasti i da će se na kraju urušiti penzioni sistem zasnovan na uplatama.\nEkonomisti „Bundesbanke” predlažu ovo rešenje, iako je finansijska situacija nemačkog penzijskog osiguranja poslednjih godina bila relativno opuštena, prenosi portal „Wize.life”.\n„Očekuje se da će se životni vek dalje povećavati i da će se veliki broj pripadnika ‘bejbi-bum’ generacije, rođenih pedesetih i šezdesetih godina, penzionisati sredinom 2020-ih”, navodi se u mesečnom izveštaju „Bundesbanke” za oktobar.\nJer živi se sve duže\nArgument „Bundesbanke” za odlazak u penziju sa skoro 70 je povećanje životnog veka. „Starost penzionisanja ne ide u korak sa razvojem očekivanog životnog veka u Nemačkoj”, navodi se u analizi Saveznog zavoda za istraživanje stanovništva.\nPrema tom izveštaju, muškarci koji su starosnu penziju prvi put primili 1970. sa 65,2 godine, mogli su da očekuju da u proseku žive još oko dvanaest godina.\n„Direktna posledica je sve duže trajanje penzija, a samim tim i povećanje troškova za starosno osiguranje”, kaže se u analizi, čime se potvrđuje argument ekonomista „Bundesbanke”.\nDečaci 79, devojčice 84 godine\nStatistika do 2060. godine predviđa životni vek od skoro 85 godina za muškarce i skoro 89 godina za žene, što je u proseku 5 do 6 godina više nego 2020. godine. U Nemačkoj je novi rok za odlazak u penziju već neko vreme tema rasprave o mogućoj reformi penzionog sistema.\nKancelarka Angela Merkel je tokom poslednje kampanje na saveznim izborima 2017. godine jasno odbila „penziju sa 70 godina”, ali je njen stranački kolega i tadašnji ministar finansija Volfgang Šojble izneo drugačiji stav, rekavši da kako broj starijih ljudi nastavlja da raste, starosna granica u sistemu penzijskog osiguranja ne može da ostane fiksna za sva vremena.\nVeć se ide sa 65 godina i 8 meseci\nPrvi koji su se penzionisali sa 67 godina su oni rođeni 1964. godine.\nPrema zakonu, ove godine radnici rođeni 1954. godine mogu se redovno penzionisati osam meseci nakon 65. rođendana.\nKomšije VIŠESTRUKO nadmašile Evropu po PUTARINAMA


ZAKON O BEZBJEDNOSTI SAOBRAĆAJA NA PUTEVIMA: Zakon ne prepoznaje električne trotinete\nElektrični trotineti sve su vidljiviji na našim trotoarima, biciklističkim stazama, ali i na ulicama. I pored toga, u zakonu još nema mjesta za ovu vrstu prevoznog sredstva, ali to ne znači da su van pravnog sistema Crne Gore, tvrde u MUP-u.\nSan svakog vozača u gradu je da nema saobraćajnih gužvi, da se lako parkira, te da smanji potrošnju goriva. Onima kojima je teško da okreću pedale, a i dalje sanjaju te snove, ukazalo se rješenje u vidu električnog trotineta.\nI pored očigledno dobrih strana, stručnjaci kao loše vide to što električni trotineti mogu da razviju i do 35 kilometara na sat.\n"Takve brzine mogu da izazovu teže posljedice. Nema neku dobru stabilnost", napominje vještak mašinske i saobraćajne struke Goran Čarapić.\nIako kod nas nijesu zabilježene nezgode u kojima su učestvovali vozači električnih trotineta, u svijetu je zabilježeno nekoliko udesa sa težim posljedicama.\nČak i kada bi došlo do nezgode u Crnoj Gori, tvrde iz MUP-a, primjenjivao bi se dio zakona koji se ustvari odnosi na drugo motorno vozilo.\n"Zakonom o bezbjednosti saobraćaja na putevima ("Sl. list CG", br. 33/2012, 58/2014 i 14/2017 - odluka US), u članu 7 stav 1, ova vrsta prevoza se jedino može tretirati kao 'moped' - motorno vozilo sa dva točka čija najveća konstruktivna brzina, bez obzira na način prenosa, ne prelazi 45 km/h. Zakonom o izmjenama i dopunama zakona o bezbjednosti saobraćaja na putevima, ovo pitanje nije tretirano na bilo koji drugi, poseban način", pojašnjavaju u MUP-u.\nČarapić smatra, ipak, da je neophodno zakonski prepoznati električne trotinete i predlaže konkretne poteze.\n"Oni bi morali koristiti isključivo biciklističke staze. Treba da imaju adekvatne kočnice, svjetlosnu signalizaciju. Nikako ne bih dozvolio korišćenje u javnom saobraćaju", ističe čarapić.\nCijena električnih trotineta se kreće od oko 450 eura, pa na dalje. Uz jedno višečasovno punjenje, najčešće, može da se pređe 40 kilometara.\nIZVOR: Vebsajt RTCG, Nemanja Živaljević, 23.07.2019.


Umesto u Beograd, avioni iz Ljubljane i Zagreba sleteli u Niš - Ekonomija - Dnevni list Danas\nPočetna » Ekonomija » Umesto u Beograd, avioni iz Ljubljane i Zagreba sleteli u Niš\nNakon prinudnog sletanja četiri aviona kompanije „Air Serbia“ na aerodrom „Konstantin VelikI“, zbog složenih meteoroloških uslova, u niškoj vazdušnoj luci kažu da su danas za samo 10 minuta još dva aviona srpske kompanije sletela na aerodrom na jugu Srbije, umesto na piste „Nikole Tesle“.\n1Piše: Južne vesti 14. januara 2020. 14.18\nPrvo je, prema podacima sa sajta niškog aerodroma, sleteo avion iz Zagreba i to u 11 sati, a deset minuta kasnije, sleteo je i onaj koji je krenuo iz Ljubljane.\n„Danas je zbog složenih meteo uslova na aerodromu u Beogradu, na aerodrom ‘Konstantin Veliki’, sletelo dva ATR-a Air Serbia iz Zagreba i Ljubljane. Putnici će biti zbrinuti u skladu sa procedurama avio-kompanije“, rekli su na niškom aerodromu.\nU toku noći između nedelje i ponedeljka, na aerodrom „Konstantin Veliki“ sleteli su avioni koji su poleteli iz Zagreba, Beča, Ljubljane i Venecije. Avio-saobraćaj na „Konstantinu Velikom“ odvija se, prema podacima sa sajta niškog aerodroma, bez promena i prema planu.\nAerodrom Konstantin Veliki, Aerodrom Nikola Tesla\n14. januara 2020. u 15.12\nVeliki razlog da se sto pre ulozi u potpuno opremanje ovog aerodroma.Neka bar on ostane srpski.


Zastrašujući izveštaj: Najbogatiji su se izvukli, a milijarde ljudi će se mučiti još dugo - Sputnjik Srbija\n20:35 25.01.2021 (osveženo 20:36 25.01.2021) Preuzmite kraći link\nIzveštaj pod nazivom „Virus nejednakosti“ objavljen je prvog dana Svetskog ekonomskog foruma u Davosu, koji se ove godine održava vurtuelno.\nU izveštaju se navodi da je 1.000 najbogatijih ljudi na planeti nadoknadilo gubitak izazvan pandemijom u roku od samo devet meseci, ali moglo bi da prođe više od decenije da se najsiromašniji na svetu oporave od ekonomskih uticaja pandemije\n„'Namešten' ekonomski sistem omogućava superbogatoj eliti da stekne bogatstvo usred najgore recesije od Velike depresije dok se milijarde ljudi trude da sastave kraj s krajem“, navodi se u izveštaju.\nPorast nejednakosti znači da treba da prođe najmanje 14 puta duže da se ljudi koji žive u siromaštvu vrate na nivo pre pandemije, nego što je trebalo najbogatijima da povrate svoj novac izgubljen tokom pandemije, objasnio je „Oksfam“.\nUkupno bogatstvo milijardera dostiglo je 11,95 biliona dolara u decembru 2020. godine, što je ekvivalent ukupnoj potrošnji vlada G20 za oporavak od korone.\nPrema izveštaju, 10 najbogatijih ljudi na svetu uvećalo je zajedničko bogatstvo za pola biliona dolara od početka pandemije. To je više nego dovoljno da se svima plati vakcina protiv korone i da se obezbedi da pandemija nikoga ne gurne u siromaštvo.\nIstovremeno, pandemija je donela najveću krizu na tržištu rada u poslednjih 90 godina – nezaposleno je na stotine miliona ljudi, prenosi RT.\n„Bićemo svedoci najvećeg porasta nejednakosti od kada se vodi evidencija. Duboka podela između bogatih i siromašnih pokazuje se smrtonosnom poput virusa“, rekla je Gabrijela Bučer, izvršna direktorka „Oksfama“.\npandemija, milijarderi, siromaštvo, siromašni, virus korona


Del Ponte priznala: Olbrajt vršila pritisak prilikom istrage protiv Haradinaja, tvrdeći da će biti nemira na Kosmetu! - Kako Narod Kaže\nautor KnK 17.06.2021, 07:15 1.4k Pregleda\nNekadašnja glavna tužiteljka Haškog tribunala za bivšu Jugoslaviju Karla del Ponte u intervjuu za nemački “Špigl” izjavila je da je bivša američka državna sekretarka Medlin Olbrajt upozorila u vezi istrage protiv bivšeg kosovskog premijera Ramuša Haradinaja, prenosi Gazeta ekspres.\nNa konstataciju novinara da u svojoj knjizi piše da je bila kritikovana što je pažnju više fokusirala na okrivljene Srbe, Del Ponte je rekla da je to bilo tako jer su “Srbi počinili više zločina nego Albanci sa Kosova i Metohije ili Hrvati”.\n– Takođe je istina da SAD nisu želele da ispitujemo ratne zločine iz političkih razloga. Imali smo puno poteškoća u istrazi OVK i kosovske policije jer su nas SAD usporile- kazala je Del Ponte.\nPrethodni članak Treneri osmislili 30-dnevni izazov koji topi masnoće i jača stomak: donosimo vam vodič u 7 koraka koji će vam olakšati postizanje cilja\nSledeći članak Krivična prijava protiv Čede Jovanovića zbog nasilničkog ponašanja!


EU4TECH program investicione spremnosti - Poslovni Inkubator Novi Sad\nProjekat EU4TECH i ove godine organizuje program investicione spremnosti. Prošle godine, organizovan je investicioni forum za zapadni Balkan u okviru EU4TECH projekta.\nProgram je namenjen startapima i istraživačkim timovima sa univerziteta u Srbiji, i ima za cilj da učesnicima pomogne u unapređivanju veština i znanja potrebnih za uspešan razvoj poslovanja, unapređenje poslovnog modela, i u vezi sa traženjem, pronalaženjem i komunikacijama sa investitorima.\nPrijavom na EU4TECH program investicione spremnosti, učesnici dobijaju mogućnost da intenzivno rade sa grupom međunarodnih mentora i eksperata iz partnerskih organizacija – Ernst&Young, Inno TSD, MITO Technology and Technology Transfer Interface T3I; i da učestvuju na tri radionice na kojima će raditi na razvoju svojih projekata u cilju što boljeg predstavljanja investitorima i njihovog pronalaženja.\nNa kraju programa, svi učesnici će imati mogućnost da svoje projekte direktno predstave, grupi od preko 20 međunarodnih investitora, na investicionom događaju koji je zakazan za 15. i 16. maj 2019. u Beogradu. Učesnici će imati mogućnost da zakažu direktne sastanke sa investitorima tokom trajanja događaja.\nDodatne informacije o programu se mogu pronaći na sledećem LINKU, gde se možete i prijaviti.


Boje kineske zastave na zgradi u Beogradu\nZabrinutost zbog sve veće zavisnosti Srbije od odbrambene opreme i tehnologija iz Kine i bliske političke i vojne saradnje sa Rusijom, pozivi na aktivan dijalog sa Kosovom i nastavak međustranačkog dijaloga u Srbiji – naglasci su iz nacrta godišnjeg izveštaja o Srbiji objavljenog na sajtu Evropskog parlamenta (EP). Dokument je sačinio izvestilac EP za Srbiju Vladimir Bilčik.\nDijalog sa Kosovom prioritet\nU nacrtu Bilčikovog izveštaja naglašava se da su „napredak u poglavljima koja se odnose na vladavinu prava i normalizacija odnosa sa Kosovom i dalje od suštinskog značaja i da će odrediti tempo pristupnih pregovora“.\n„Normalizacija odnosa između Srbije i Kosova je prioritet i preduslov za pristupanje Evropskoj uniji“, stoji uz dokumentu, uz poziv na „aktivan i konstruktivan angažman u dijalogu“ pod pokroviteljstvom Evropske unije.\nIzvestilac Bilčik ističe da je cilj dijaloga „sveobuhvatan i pravno obavezujući sporazum u skladu s međunarodnim pravom“ i ponavlja poziv da se započne primena svih postignutih sporazuma.\nU nacrtu izveštaja se pohvaljuje dobra regionalna saradnja između Srbije i Kosova u borbi protiv širenja pandemije COVID-19, uključujući saradnju gradonačelnika Mitrovice i komunikaciju između ministara zdravlja.\nPokrenuti međustranački dijalog\nZabrinutost zbog dominacije vladajuće stranke tokom izbornog procesa, koja je uočena i u medijima, pominje se u nacrtu izveštaja.\nVlasti Srbije se pozivaju da u potpunosti primene preporuke OEBS-ove misije za monitoring izbora ODIHR, kako bi se otklonili nedostaci pre narednih izbora.\nBilčik je izrazio žaljenje zbog odluke dela opozicije da bojkotuje izbore, uz naglasak da je učešće u političkim i izbornim procesima „jedini način da se zajamči politička zastupljenost birača“.\nU nacrtu izveštaja pozdravlja se uspostavljanje međustranačkog dijaloga (IPD) uz posredstvo Evropskog parlamenta i početne mere koje su preduzele srpske vlasti i parlamentarna većina kao bi se poboljšali izborni uslovi.\nAli, navodi se da je neophodna primena svih obaveza dogovorenih tokom međustranačkog dijaloga i nastavak dijaloga uz uključivanje svih relevantnih zainteresovanih strana i proevropskih političkih snaga u državi.\nBilčik poziva novu vladu da se usredsredi na temeljne reforme i otkloni strukturne nedostatke u oblastima vladavine prava, osnovnih prava, funkcionisanja demokratskih institucija i javne uprave.\nIzvestilac u nacrtu izveštaja apeluje na Srbiju „da pruži uverljive rezultate i efektivnu istragu oblastima kao što su pravosuđe, sloboda izražavanja i borba protiv korupcije i organizovanog kriminala“.\n"Ponavljam poziv iz 2018. godine da se dođe do pravde, kada je u pitanju nezakonito rušenje privatne imovine u Beogradu", dodao je Bilčik.\nIzvestilac je apelovao na parlament da usvoji ustavne reforme usmerene na jačanje nezavisnosti pravosuđa. Pozdravio je usvajanje nove medijske strategije i pozvao na njenu potpunu primenu.\nKada je reč o usklađenosti Srbije sa spoljnom politikom Evropske unije, u dokumentu se izražava zabrinutost zbog sve veće zavisnosti Srbije od odbrambene opreme i tehnologije iz Narodne Republike Kine i nedovoljne transparentnosti u procedurama javnih nabavki u sektoru bezbednosti.\nPonavlja se zabrinutost zbog „tesne političke i vojne saradnje Srbije sa Rusijom“.\nBilčik je u nacrtu izveštaja pozdravio činjenicu da se Srbija uskladila sa stavom EU o predsedničkim izborima u Belorusiji. Takođe, pozvao je Srbiju da poveća nivo usklađenosti sa izjavama visokog predstavnika Unije za spoljnu politiku i bezbednost u ime EU i odlukama Saveta.\nIzvestilac je naveo i da je „primio k znanju odluku Srbije da potpiše sporazum o slobodnoj trgovini sa Evroazijskom ekonomskom unijom u oktobru 2019“, te je izrazio očekivanje da Srbija uskladi sa trgovinskom politikom EU.\nPominje se i poziv da se pojača evropska saradnja sa Srbijom kako bi se rešio problem dezinformacija i hibridnih pretnji kojima se želi podrivati evropska perspektiva regiona.\nBilčik je, između ostalog, pozvao Srbiju i da poveća održivost svog energetskog sektora diverzifikujući izvore energije.\nVažno procesuiranje ratnih zločina\nBilčik naglašava da je u oblasti procesuranja ratnih zločina i pronalaska nestalih osoba važna regionalna saradnja, kao i „prepoznavanje i poštovanje sudskih presuda o ratnim zločinima, odbacivanje govora mržnje i veličanje ratnih zločinaca i podrška domaćim tužiocima u privođenju pravdi počinilaca zločina“.\nBilčik je u izveštaju ponovio svoju podršku inicijativi za osnivanje regionalne komisije za utvrđivanje činjenica o ratnim zločinima i drugim grubim kršenjima ljudskih prava na teritoriji bivše Jugoslavije (REKOM).\nIzvestilac Evropskog parlamenta je pozvao Srbiju i države članice Unije da vode aktivniju i efikasniju politiku komunikacije o evropskoj perspektivi, uz naglasak da se javna rasprava o pristupanju EU mora temeljiti na činjenicama i da „srpske vlasti u javnoj raspravi aktivnije saopšte svoju posvećenost evropskim vrednostima“.\nIzveštaj o Srbiji bi pred Evropskim parlamentom trebalo da bude usvojen početkom 2021. godine.


Rezultati međunarodnih istraživanja bitni za budućnost obrazovanja|Genesis Project\nObrazovna dijaloška platforma održana je u utorak i srijedu u Trebinju i Istočnom Sarajevu za predstavnike različitih društvenih sektora u oblasti obrazovanja sa teritorije ovih opština. Cilj ove platforme je da učesnici aktivno učestvuju u dijalogu, da se čuju njihova mišljenja i stavovi, te da razumiju koncept i značaj kvalitetnog obrazovanja. Naglasak je i na važnosti međunarodnih istraživanja, a cilj je i da učesnici prenesu dobijene informacije ciljanim grupama i pojedincima u lokalnoj zajednici.\nAleksandar Vukanović, direktor Osnovne škole «Vuk Karadžić» iz Trebinja ističe da je jako važno da stručnjaci iz oblasti obrazovanja znaju na kojem su nivou znanja u odnosu na ostatak svijeta, te da su međunarodna testiranja izuzetno važna.\n«Ovo testiranja će nam pomoći da uočimo kakav je nivo znanja kod djece i šta je to što možemo da unaprijedimo, tako da nam mnogo znače saznanja do kojih ćemo doći», rekao je Vukanović.\nKako objašnjava Dijana Pejić, direktorica Genesis Project-a, kroz ovaj dijalog naročito se razgovara o međunarodnom PISA testiranju čiji će rezultati biti obavljeni 3. decembra.\n„Ovi rezultati će nam pokazati šta to trebamo da promijenimo u obrazovanju u BiH kako bismo stvorili djecu sposobnu za savremeno tržište rada i kako bi djeca stekla funkcionalno znanje», istakla je Pejić.\n«Za razliku od raznoraznih platformi i seminara, današnja je bila drugačija, interaktivna i informativna. Meni lično PISA testovi nisu novi, kao ni ostali međunarodni ispiti pomenuti na platformi, ali većini prisutnih tema je bila potpuno nova, a u budućnosti mislim da će biti neizbježna. Trebalo bi da su svi prisutni dobili dovoljno jasnu sliku da bi mogli dalje ‘širiti riječ’ o PISA testovima», kazala je Milica Božić iz Jezičkog centra IN iz istočnog Sarajeva.\nMilijana Grujić, školska pedagogica iz Istočnog Sarajeva potvrđuje da su predavanja bila veoma korisna i aktuelna za prosvjetne radnike.\n«Pisa, Timss i druga međunarodna istraživanja su jako bitna za budućnost našeg obrazovanja, posebno kad se govori o kvalitetu istog», smatra Grujić.\nObrazovna dijaloška platforma u Trebinju i Istočnom Sarajevu se realizovala zajedno sa opštinskim upravama, koje su partneri na projektu u sklopu projekta „Dijalog za budućnost“, a koji implementiraju UNICEF, UNESCO i UNDP u partnerstvu sa Predsjedništvom Bosne i Hercegovine. Projekat „Dijalog za budućnost” se finansira sredstvima Ureda Ujedinjenih nacija za podršku izgradnji mira / Fonda za izgradnju mira (PBF) te sredstvima Ambasade Kraljevine Norveške.


Kojić: Odbaciti izvještaj i formirati novu međunarodnu komisiju za Srebrenicu\n10/08/2018 | 13:08 ⇒ 13:08 | Autor: SRNA\nDirektor Republičkog centra za istraživanje rata, ratnih zločina i traženje nestalih lica Milorad Kojić ističe da je bitno odbaciti izvještaj Komisije za Srebrenicu iz 2004. godine, koji čak ne poznaje stradanje 2.600 Srba u srednjem Podrinju, i formirati novu međunarodnu komisiju za Srebrenicu koja će obuhvatiti sve događaje od 1992. do 1995. godine.\n"Veoma je važno da Narodna skupština Republike Srpske na sjednici 14. avgusta razmatra izvještaj Komisije za Srebrenicu i da budu doneseni zaključci o odbacivanju tog izvještaja", rekao je Kojić Srni.\nOn navodi da za neke posljedice postoje uzroci, i da je to ono što je bitno, jer se uporno pokušava izbjeći stradanje Srba, a kojima se pripisuje i ono što se nije desilo.\nKomentarišući to što je portal "Slobodna Bosna" objavio dio spisak od 22.000 Srba koji se dovode u vezi sa ratnim zločinima u Srebrenici, Kojić ističe da je to očigledno nastavak hajke iz Federacije BiH na srpski narod.\n"Objavljivanjem imena stavljaju se mete konkretno na te ljude, njihove porodice i sije strah među svim Srbima koji su u sastavu Vojske Republike Srpske bili na bilo kojem drugom području. Јavno objavljivanje imena i prezimena ljudi, stavljanje etikete da oni imaju veze sa nekakvim događajima - izvan je svakog domena prava i pravne norme", ukazuje Kojić.\nPrema njegovim riječima, to najbolje odslikava izvještaj o Srebrenici, koji je donesen pod pritiskom međunarodne zajednice iz 2004. godine, i spisak radne grupe toliko štetan za Republiku Srpsku i srpski narod.\nOn je rekao da se na spisku te radne grupe nalaze i imena lica koja su čak i pred pravosuđem BiH pravosnažno oslobođena za događaje u Srebrenici.\n"Ovo najbolje pokazuje kolika je validnost i važnost tog izvještaja i radne grupe. Nema pravo niko da kaže da je neko ratni zločinac jer je bio formacijski raspoređen u bilo kojoj jedinici Vojske Republike Srpske", kaže Kojić.\nOn naglašava da iz FBiH žele nametnuti kolektivnu odgovornost za sve koji su bili pripadnici Vojske Republike Srpske i da kompletan srpski narod i Republika Srpska budu dovedeni u vezu sa događajima u ratovima devedesetih godina prošlog vijeka.\nKomisiju je formirala Vlada Republike Srpske, na osnovu naloga Doma za ljudska prava.\nČubrilović: Narodna skupština 27 godina u službi jačanja Republike Srpske\nPU Banjaluka: Broj krivičnih djela manji za 23 odsto u odnosu na 2017. godinu\n15:45 > Radojičić razgovarao sa vladikom pakračko-slavonskim Јovanom o unapređenju saradnje\n12:08 > Grabovac: Nezadovoljni procesuiranjem zločina nad Srbima u Posavini\n11:43 > Kotor Varoš: Usvojen rebalans budžeta u iznosu od 13,7 miliona KM\n11:33 > Privreda Srpske u usponu, velikani spremni da ulažu u oblast energetike


Vojna Akademija Beograd - Polaznici VSBO u poseti Kraljevini Belgiji i Ujedinjenom Kraljevstvu\n08. 03. 2017. 11:19:40\nPolaznici VSBO u poseti Kraljevini Belgiji i Ujedinjenom Kraljevstvu\nU sklopu realizacije programa Visokih studija bezbednosti i odbrane, realizovano je studijsko putovanje sa polaznicima 6. klase najvišeg nivoa karijernog usavršavanja državnih funkcionera i visokih oficira MO i VS, kao i pripadnika stranih oružanih snaga zemalja regiona.\nPrvi deo studijskog putovanja bio je posvećen sedištu NATO i internacionalnom vojnom štabu EU u Briselu, gde su polaznici 6. klase VSBO imali priliku da se upoznaju sa organizacijom, aktuelnim zadacima i planovima razvoja ovih međunarodnih organizacija. Od strane domaćina, naglašena je potreba dalje saradnje sa R. Srbijom i aktivno učešće naše zemlje u rešavanju kriznih žarišta u regionu jugoistočne Evrope. Na kraju posete Briselu, polaznici su upoznati sa poslovima koje obavlja naše diplomatsko i vojno predstavništvo, kao i misije R. Srbije pri EU i NATO. Poseti Briselu prisustvovali su ministri u Vladi R. Srbije.\nU drugom delu studijskog putovanja, po prvi put je organizovana poseta važnim državnim institucijama u Londonu koje se bave pitanjima bezbednosti i odbrane Ujedinjenog Kraljevstva. Prilikom posete ministarstvu odbrane, spoljnih i unutrašnjih poslova, polaznici su upoznati sa delokrugom rada i rezultatima koje postiže Ujedinjeno Kraljevstvo, u pogledu izgradnje sistema bezbednosti sposobnog da adekvatno odgovori na probleme izazvane migrantskom krizom, sve češćom pojavom ekstremnih terorističkih napada kao i drugih oblika ugrožavanja lične i imovinske sigurnosti građana.\nOd velike koristi za VSBO je bila razmena iskustava sa predstavnicima Kraljevskog koledža odbrane u Londonu u pogledu realizacije nastavnih sadržaja. Polaznicima je prezentovana struktura koledža, organizacija studija kao i dugogodišnja tradicija ove prestižne edukativne ustanove. Studijsko putovanje polaznika 6. klase VSBO je okončano posetom našoj ambasadi i srpskoj pravoslavnoj crkvi u Londonu.


Turska bojkotuje Evroviziju jer nije podobna za mlade – Tračara\nTurska TV ne može uživo da emituje od 21.00 “kada deca još gledaju televiziju, nekog Austrijanca koji istovremeno nosi suknju i bradu i koji je i muškarac i žena”.\nObjavljeno 05. 08. 2018.\nTurska, koja od 2012. godine bojkotuje takmičenje Pesma Evrovzije, neće učestvovati ni na sledećem međunarodnom muzičkom takmičenju smatrajući da to nije podobno za mlađu publiku, izjavio je predsednik turske radio-televizije TRT Ibrahim Eren.\n“Ne planiramo da učestvujemo na takmičenju”, rekao je Eren, a prenosi list Hurijet.\nEren je rekao da javni servis ne može uživo da emituje od 21.00 “kada deca još gledaju televiziju, nekog Austrijanca koji istovremeno nosi suknju i bradu i koji je i muškarac i žena”.\nPredsednik TRT-a je jasno aludirao na austrijskog transvestita Končitu Vurst, pobednicu takmičenja 2014. godine.\n“Rekli smo Evropskoj radiodifuznoj uniji da su vrednosti iskrivljene. Vratićemo se kada to bude ispravljeno”, rekao je Eren.\nNaredno, 64. izdanje Pesme Evrovizije, biće održano 2019. u Izraelu posle pobede izraelske pevačice Nete Barzilai s pesmom Toy.\nTurska je pored raznih primedbi o načinu glasanja za pobedničku pesmu odlučila da odustane od takmičenja kada je Švedska 2012. godine, tada zemlja domaćin, prikazala snimke švedskih plesača muškaraca kako se ljube tokom jedne probe.\nTurske vlasti su tada taj snimak ocenile kao “moralni pad” vrednosti takmičenja.\nPovezane temeeurovision 2018\n06. 08. 2018. at 15:37\na kada plesu Dervisi u haljinama, to je prilagodjeno mladima.\ngadi mi se koliko su licemerni.\n06. 08. 2018. at 17:37\nPa šta se guraju da učestvuju u evropskim takmičenjima. Oni nisu Evropljani već Azijci. Silom su uzeli dio Evrope. Provodili su silu i svoje zakone u Evropi više od pola milenijuma, pa bi opet. Ne moraju ni učestvovati.


Jednini kandidat za predsednika pralamenta je predsednik SPS-a Ivica Dačić, a trenutno je u toku rasprava narodnih poslanika o ovom predlogu.\nPoslaničke grupe dostavile su i spisak kandidata za potpredsednike Narodne skupštine.\nMeđu njima su Vladimir Orlić ispred SNS-a, Stefan Krkobabić (PUPS), Radovan Tvrdišić (SPAS), Marija Jevđić (JS), Muamer Zukorlić i Elvira Kovač iz SVM. Sandra Božić iz SNS, za koju se spekulisalo da će biti potpredsednik, ipak će biti zamenik šefa poslaničkog kluba SNS.\nKandidat za predsednika Skupštine Srbije Ivica Dačić rekao je danas da mu je čast da bude na čelu najvišeg predstavničkog tela i dodao da će njegova uloga biti da predstavlja parlament i samim tim da štiti njegov integritet.\n- Vi znate za mene, da sam ja uvek dobro raspoložen, danas naročito zato što je zaista za mene velika čast, da budem na čelu najvišeg predstavničkog tela i nosioca ustavotvorne i zakonodavne vlasti u Srbiji - rekao je Dačić novinarima uoči početka sednice.\nOn je zahvalio predsedniku Aleksandru Vučiću zato što ga je, kaže, predložio za predsednika Skupštine Srbije.\nVIDEO: Početak prve sednice Narodne skupštine Republike Srbije u 12. sazivu\nDvostruka novčana pomoć za SOCIJLNO NAJUGROŽENIJE


u oblasti pravosuđa jedna od najvažnijih karika u jačanju vladavine prava\nOna je istakla da se reforme ne sprovode samo radi evropskih integracija, već pre svega u cilju poboljšanja kvaliteta života građana Srbije, zbog čega je važno ojačati vladavinu prava, uz napomenu da su jedna od najvažnijih karika u tome izmene Ustava u oblasti pravosuđa.\nPremijerka je podsetila na to da je javna rasprava o Predlogu za promenu Ustava trajala 18 meseci, pri čemu je izrazila nadu da će Skupština, koja je insistirala na tome da se nađe minimalni zajednički imenitelj kako bi se postigao što veći društveni konsenzus, postići takav dogovor i da će se tako ući u referendum.\nPrema njenoj oceni, Srbija je danas pokazala koliko je drugačija zemlja u odnosu na pre recimo 10 godina i koliko je visoko postavila standarde u oblasti promene Ustava.\nNikada do sada nije bilo javnih rasprava, neko je radio na izmenama Ustava u zatvorenom krugu, građani su izlazili na referendum bez praktičnog znanja šta se menja i on je bio više nego upitan, objasnila je predsednica Vlade.\nSada, kako je naglasila, ko god da dođe na vlast, ne može ići ispod tog standarda, dakle mora da postoji široka javna rasprava, saglasnost Venecijanske komisije, da i drugi potvrde da je sve urađeno po svetskim i evropskim normama i da građani znaju o čemu odlučuju.\nPremijerka je ukazala i na rezultate u oblasti bezbednosti novinara, napomenuvši da je formirana Radna grupa za bezbednost i zaštitu novinara, sa kojom se jednom mesečno sastaje.\nBrnabić je, odgovarajući na izlaganje narodnog poslanika Šaipa Kamberija, koji je rekao da član 1 Ustava Srbije definiše Srbiju kao državu srpskog naroda, što je problematično sa aspekta manjina, istakla da je naša zemlja postavila i ljudske i pravne standarde po pitanju poštovanja prava nacionalnih manjina.\nOna je naglasila da su Ustavni amandmani napisani uz široku javnu raspravu i uz odobrenje Venecijanske komisije, i poručila da je Srbija dom manjinama i da ima najveći procenat etničke i nacionalne raznolikosti ne samo u regionu, već i u Evropi.\nPredsednica Vlade je navela da to govori kako su se naši građani ponašali i devedesetih godina prošlog veka za vreme ratova na prostoru bivše SFRJ, objasnivši da su se nakon ratova stvorile etničke čiste države u regionu, dok je Srbija zadržala multietičnost.\nPremijerka je rekla da ne bi volela da se Srbija ugleda na primere u regionu, čak ni na zemlje koje su članice EU jer neke od njih ne poznaju ni kategoriju nacionalne manjine, već samo državljanstvo zemlje.\nOna je navela da Srbija, pored standarda koje je postavila u ovoj oblasti, ima i Savet za nacionalne manjine koji sa savetima nacionalnih manjina razgovara o tome šta može dodatno da se uradi.\nBrnabić je Kamberiju poručila da nije u redu da se u Skupštini Srbije poziva na Ustav samoproglašenog Kosova, s obzirom na to da je poslanik u parlamentu zemlje koja Kosovo i Metohiju smatra svojom teritorijom.\nZa ovaj dom ne postoji Ustav Kosova jer su nezavisnost izvojevali tako što nikoga ništa nisu pitali, nijednog svog građanina, naglasila je predsednica Vlade.\nOna je navela da takozvano Kosovo ne može da bude uzor za bilo šta i u tom smislu podsetila na to da na teritoriji južne srpske pokrajine niko nije odgovarao ni za jedan zločin nad Srbima, uključujući i zločine nad srpskom decom, zatim zločine u Starom Gackom gde je nastradalo 14 ljudi, ali i Goraždevac gde je dvoje dece ubijeno, a četvoro je ranjeno.\nPredsednica Vlade je podsetila na to da niko nije odgovarao ni za pogrom Srba 2004. godine, kao ni za uništavanje crkava i manastira.\nOna je, govoreći o masovnim grobnicama u centralnoj Srbiji u kojima su pronađeni posmrtni ostaci Albanaca, izrazila žaljenje zbog toga što su se takve stvari dešavale.\nBrnabić je, međutim, istakla da je naša država na teritoriji centralne Srbije istražila apsolutno sve grobnice za koje je dobila podatke od Prištine i Međunarodnog Crvenog krsta, osim dve za koje u ovom trenutku skuplja dodatne informacije i koje će istražiti.\nPremijerka je podsetila i na to da je pre dve nedelje na lokaciji Kiževak kod Raške završena ekshumacija pronađenih posmrtnih ostataka i da su pozvane porodice identifikovanih Albanaca da 20. maja odaju počast svojim bližnjima.


BIH NEMA NIKAKVU EVROPSKU PERSPEKTIVU! Milovan Jovanović: Ekonomska unija Balkana spas za ceo region! Vučić postaje najveći političar u novijoj istoriji! - Informer\nKurir | 19. 07. 2019.\nMilovan Jovanović, novinar i politički analitičar iz Srbije, ispričao je da Bosna i Hercegovina i regija ''čekaju novu Jaltu'' odnosno dogovor velikih sila i podelu interesnih zona\n-Bosna i Hercegovina je nažalost, kao uostalom i celi region poslednjih trideset godina, rezervat bede, siromaštva, kriminala i korupcije. Treba biti pošten i reći da neće biti proširenja Evropske unije sve dok se ne desi rekonfiguracija, a to će teći vrlo sporo i biće veoma komplikovano. Nesposobna, nekompetentna, korumpirana i kompromitovana administracija Unije nema moći ni snage da bilo šta uradi i promeni. Međutim, po meni, spas i budućnost čitavog regiona je u carinskoj uniji Zapadnog Balkana. To je fenomenalna ideja predsednika Srbije Aleksandra Vučića koju je lansirao u februaru 2017. godine. Ipak, preduslov za tako nešto je sporazum Beograda i Prištine i pomirenje sa Albancima, Hrvatima i Bošnjacima. Ako uspe da sve to realizuje, Vučić bi postao najveći političar na ovim prostorima u novijoj političkoj istoriji - ispričao je Jovanović uz tvrdnju da se ''Evropska unija ne pita ni za šta''.\n-U Bosni i Hercegovini se prepliću interesi SAD, Rusije i Turske, ali je takođe i činjenica da su Bosna i Hercegovina kao i čitav Balkan na dnu liste prioriteta Vašingtona, Moskve i Ankare. Odgovorno tvrdim da se Evropska unija ne pita ni za šta, niti će se pitati za bilo šta krucijalno. Sudbina Balkana, EU, ali i celog sveta će zavisiti od dogovora SAD, Velike Britanije i Rusije. Svi čekamo novu Jaltu i podelu interesnih zona između velikih sila - poentirao je on.\nPodsećamo, premda su opšti izbori u Bosni i Hercegovini održani oktobra prošle godine, vlast na državnom i nivou Federacije još nije formirana.\nMilovan Jovanović BiH Balkan Aleksandar Vučić evropska perspektiva\nAlo Informer pa ja citam vas list zato sto niste pro-natovski I proamericki I zasto onda dajete medijski prostor ovom Nato se..nji koji je placen kao I ona Milicka da propagira Nato apetite.


Potpisan sporazum o Stalnom sekreterijatu Transportne zajednice Jugoistočne Evrope - European Western Balkans\nAutor EWB 01. 02. 2019. 01. 02. 2019.\nBEOGRAD – Sporazum o sedištu Stalnog sekreterijata Transportne zajednice potpisan je danas u Beogradu. Potpisnici su bili ministarka građevine, saobraćaja i infrastrukture Zorana Mihajlović i novi privremeni direktor Stalnog sekreterijata Transportne zajednice Alen Baron, u prisustvu šefa delegacije delegacije EU u Srbiji Sema Fabricija.\nTransportna zajednica Jugoistočne Evrope uspostavljena je u oktobru 2017. godine, nakon što je Sporazum o njenom osnivanju potpisan 9. oktobra te godine. Cilj Transportne zajednice je razvoj transportne mreže između EU i država Jugoistočne Evrope – Albanije, Bosne i Hercegovine, Makedonije, Kosova, Crne Gore i Srbije. Sedište Stalnog sekretetijata, za koje se očekuje da će biti otvoreno u toku narednih meseci, biće u Beogradu.\nAmbasador Fabrici naglasio je da je osnivanje Transportne zajednice od velike važnosti za integraciju transportnih tržišta na Zapadnom Balkanu. “To je deo agende povezivanja, čiji je cilj unapređivanje transporta, energije i digitalnih veza sa Zapadnim Balkanom i sa EU, što Unija podržava od početka. Ovo je ključan faktor za ekonomski rast i stvaranje poslova i doneće jasne dobitke za ekonomiju regiona i njene građane”, rekao je Fabrici.\nPodesetio je da je u proteklih 7 godina EU investirala preko 5 milijardi evra u transportni sektor Zapadnog Balkana, od kojih su konstrukcija novog Žeželjevog mosta u Novom Sadu i modernizacija pruge Niš-Dimitrovgrad najvidljiviji uspesi u Srbiji.\nAlen BaronSem FabriciStalni sekreterijat Transportne zajedniceTransportna zajednicaZorana Mihajlović


Kultura glorifikacije oružja\nKultura glorifikacije oružjai\nProšlog meseca, pucnjava u osnovnoj školi u Konektikatu šokirala je zemlju i pokrenula oštru debatu o ustavnom pravu Amerikanaca da poseduju oružje. Ali, medicinski stručnjaci kažu da to pitanje prevazilazi zakone o oružju. Oni kažu da oružano nasilje u Sjedinjenim Državama predstavlja ozbiljnu pretnju za javno zdravlje. Ističe se da 28 žrtava napada u Konektikatu predstavlja otprilike polovinu broja smrtnih slučajeva povezanih sa oružjem prijavljenih svakog dana u Sjedinjenim Državama. Kultura glorifikacije oružja\nProšlog meseca, pucnjava u osnovnoj školi u Konektikatu šokirala je zemlju i pokrenula oštru debatu o ustavnom pravu Amerikanaca da poseduju oružje. Ali, medicinski stručnjaci kažu da to pitanje prevazilazi zakone o oružju. Oni kažu da oružano nasilje u Sjedinjenim Državama predstavlja ozbiljnu pretnju za javno zdravlje. Ističe se da 28 žrtava napada u Konektikatu predstavlja otprilike polovinu broja smrtnih slučajeva povezanih sa oružjem prijavljenih svakog dana u Sjedinjenim Državama. Program Episodes


„Bosanski Hamas“ zagledan u Gazu | Sudbina dejtonske BiH i Republika Srpska\nPočetna strana > Debate > Sudbina dejtonske BiH i Republika Srpska > „Bosanski Hamas“ zagledan u Gazu\n„Bosanski Hamas“ zagledan u Gazu\n(Novi reporter, 8.6.2010)\nČim se pročulo o prvim žrtvama upada izraelske vojske na nekoliko brodova iz konvoja koji je prenosio „humanitarnu pomoć” Palestincima u pojasu Gaze, u Sarajevu su izbile prve, „spontane” demonstracije protiv „izraelskog terora”. Nekoliko stotina Turaka, Palestinaca i Bošnjaka, uglavnom mlađih, prošetalo je centrom Sarajeva noseći svoje što nacionalne, što državne zastave, uzvikujući što antiizraelske, što propalestinske parole, među kojima je, svakako, najzvučnija bila „Mi smo Palestina”.\nToliko je sve bilo „spontano” da je i izvesni Edvin Ćudić tvrdio da je sve ispalo slučajno, iako se predstavio kao koordinator tog protesta. Istog dana oglasio se i predsedavajući Predsedništva BiH Haris Silajdžić tražeći, je li, hitnu istragu protiv države Izrael, no kako na njegov „apel” u Njujorku niko nije obraćao pažnju, ubrzo se oglasio i drugi član Predsedništva Željko Komšić koji je i doslovno ispoljio sopstveno ogorčenje. „Ovaj napad na humanitarce priziva najcrnja sećanja iz nedavnog ratnog iskustva BiH. Svi koji su upoznali zlo okruženja i izolacije znaju šta znači humanitarna pomoć i vrednost ljudskih života u vremenu kad su humanost i nesebičnost toliko potrebni”, naglasio je Komšić.\nBilo je to dobro zagrevanje za sledeće demonstracije koje neće biti onako „spontane” kao prve, ali će izmamiti toliko spontane reakcije demonstranata da neće ostaviti mesta sumnji da tu nije reč samo o podršci nesrećnim ljudima u pojasu Gaze. Jeste da niko nije glasno isticao parolu „Svi smo mi Hamas”, no biće da su to podrazumevali oni što su nosili transparente poput „Mi smo svi Gaza i Jerusalim” ili, recimo, „Slobodna Palestina, prokleti Izrael”. Pod takvim transparentima, ogrnuti čuvenim maramama „palestinkama”, uzvikujući „Alahu egber”, trećeg juna predveče centrom Sarajeva prošetale su hiljade Bošnjaka složni u svom crno-belom uverenju da sirote Palestince, koje u Gazi predvodi humanitarna organizacija pod nazivom „Hamas”, tlače zli cionisti koji se bezrazložno plaše hamasovskih pretnji da Izrael treba zbrisati sa lica zemlje.\n„Ja sam vojni penzioner, svi smo ovde došli da damo podršku našoj braći. Ovo što radi Izrael, radili su samo fašisti. Niko drugi“, sasvim mirno je novinaru rekao jedan od osnivača „Patriotske lige“, jedne od nekoliko organizacija čije se članstvo pojavilo na demonstracijama. Njegov malo stariji drug bio je još kraći. „Doš'o sam da podržim Palestince, moju braću po islamu“, povikao je. Treći anketirani učesnik već je povukao paralelu sa ratom u BiH. „Ono što smo mi doživeli 1991. i 1992. godine, to već 62 godine doživljavaju naša braća u Palestini. A ovaj genocid i urbicid što se sad desio na ovim brodovima - to osuđujemo svi skupa“, podvukao je još jedan bošnjački ratni veteran, ostavljajući nas bez objašnjenja o „genocidu i urbicidu na brodovima“. Slično su govorili i njegovi ostali ratni drugovi, razlikujući se između sebe samo po imenu udruženja ispred kojeg su došli. Sem pomenute „Patriotske lige“ bili su tu, dakako, i iz „Zelenih beretki“, pa nosioci „zlatnog ljiljana“ i nešto manje poznatog „Udruženja boraca ‘Gazi Husrev-beg‘”, na čijem se čelu, inače, nalazi najpoznatiji radikalni imam među balkanskim muslimanima Nezim Halilović-Muderis. Njega, istina, niko nije primetio na demonstracijama, ali ga je vrlo uspešno zamenio uticajni funkcioner SDA Bakir Izetbegović.\nA ko je čuo Izetbegovića, ogrnutog „palestinkom“ i sa objašnjenjem bošnjačke paralele Sarajevo-Gaza, mogao je slobodno pomisliti da sluša još jednog ovdašnjeg „hamasovca“. „Ovde sam, normalno, zbog podrške poniženim Palestincima u Gazi, ljudima kojima je oteta zemlja, oteta sloboda, oteti životi, koji su sad pristisnuti, dovedeni u jednu beznadežnu poziciju ovom blokadom. Namerno ih priteruju uza zid ne bi li napravili incidente, pa da ih onda ponovo poubijaju kao prošlog januara. Između Sarajlija koji su bili u obruču za vreme rata u BiH i ljudi koji su sad u Gazi se, svakako, može povući paralela“, mirno je ustvrdio Izetbegović mlađi.\nE, a kad su svi lepo došetali do Baščaršije, na direktnom linku se pojavio jedan od učesnika propalestinskog konvoja, burno pozdravljen od okupljene braće i ispričao im istu priču koju je pričao turski šef diplomatije Ahmet Davutoglu u Savetu bezbednosti UN-a. Za razliku od Njujorka, gde su raspolagali još nekim informacija sem Davutogluovih, na Baščaršiji se, valjda od te silne ljubavi za braću u Gazi, nije moglo čuti ko su „turski humanitarci“ koji su nameravali da „probiju blokadu“ Gaze.\nMožda baš zato što se to manje-više dobro zna među demonstrantima, a oni nikako ne nalaze potrebe da svoja saznanja podele sa onima koji, je li, nisu posvećeni toj „humanoj misiji“.\nRazmena „humanitarne pomoći“\nOvi posvećenici o turskoj „Fondacija za ljudska prava i slobode i humanitarnu pomoć”, koja je organizovala konvoj brodova za Gazu, govore u superlativima. Nedavno se i Vakufska direkcija Islamske zajednice u BiH, na čijem čelu se nalazi već pominjani Nezim Halilović-Muderis, javno zahvalila Fondaciji na pomoći u obnavljanju više islamskih verskih objekata u Sarajevu, a u opisu trenutnih poslova nalaze se još i “projekti” u Srebrenici, Goraždu, Ilijašu, Zenici i Visokom. Ono što poklonici rada, a Fondacije ne ističu baš rado jeste da su pre 13 godina u Turskoj tadašnje vlasti u kancelariji ove organizacije u Istanbulu zaplenile veliku količinu naoružanja, eksploziva, uputstava za izradu bombi, zastava i džihad poruka, a pronađena je i dokumentacija prema kojoj je zaključeno da su članovi organizacije planirali terorističke napade u Avganistanu i Čečeniji. U međuvremenu, u Turskoj su se vlasti promenile, a „Fondacija za ljudska prava i slobode i humanitarnu pomoć” postala je, maltene, poluzvanično telo islamističke vlade za pomoć muslimanima širom sveta. U Izraelu, međutim, ne veruju da se fondacija bavi isključivo humanitarnim radom i sumnjiče je za podržavanje terorističkih aktivnosti, pošto fondacija održava prisne veze sa „Hamasom”.\nProizraelski izvori, čak, tvrde da se u džamijama pod okriljem Islamske zajednice u BiH sakuplja novac koji se, posredstvom raznih „humanitarnih organizacija”, šalje vlastima „Hamasa” u Gazi. A u Sarajevu, izgleda, niko ne dovodi u pitanje da li se taj novac možda koristi i za naoružavanje i obučavanje terorista, a ne samo u humanitarne svrhe. Onima koji šalju novac to je, je li, sasvim normalno, jer, kao ni zvanična Turska, ne misle da pomažu teroriste, već „oslobodioce”. Jer, oni su uvereni da je u borbi za „oslobođenje” sve dozvoljeno kako u Gazi, tako i u Sarajevu: tamo protiv izraelskih „terorista”, a u BiH protiv “domaćih izdajnika”. Još samo da i „bosanski Hamas” proceni kad je trenutak za „konačni obračun” sa protivnicima „bosanske Palestine”. Pa da prvi „šehidi” krenu...


REVOLUCIONARNO OTKRIĆE: LEK ZA RAK PRONAĐEN U LJUDSKOM TELU | Vestinet.rs\nPOČETNA POGLEDI REVOLUCIONARNO OTKRIĆE: LEK ZA RAK PRONAĐEN U LJUDSKOM TELU\n13. marta 2013. 10:10 · Nema komentara\nAmerički naučnici izdvojili su molekul po imenu TIC10 koji u ljudskom telu aktivira protein koji je u stanju da se izbori i sa najopakijim tumorom .\nNaučnici sa Univerziteta u Pensilvaniji došli su do revolucionarnog otkrića koje ukazuje na to da je naše telo u stanju samo da savlada rak !\nOni su izolovali protein nazvan TRAIL , koji , prema njihovim rečima , pomaže imunom sistemu da potisne rast i razvoj tumora u organizmu .\nPošto je ovaj protein deo ljudskog imunog sistema , on nije otrovan i ne utiče negativno na celokupno zdravstveno stanje poput hemoterapije ili zračenja .\nAko se određenom dozom molekula TIC10 tretira područje zahvaćeno kancerom , aktivira se gen za protein TRAIL i , uz klasičnu terapiju protiv raka ili ne , pomaže imunom sistemu da se izbori sa malignim ćelijama .\nOno što je posebno značajno kod ovog otkrića jeste to da je TIC10 molekul dovoljno mali da je u stanju da premosti moždanu barijeru i iz krvi direktno pređe tumorom zahvaćeni deo mozga , što do sada nije bilo moguće .\n– Na početku istraživanja nismo mogli ni da pretpostavimo da bi ovaj molekul mogao da pomogne u lečenju tumora na mozgu , tako da je za nas ovo zaista jedno prijatno otkriće – rekao je glavni istraživač , onkolog Vafik El Deiri .\nJoš jedna pozitivna strana ovog otkrića je i to da TIC10 ne aktivira gen TRAIL samo kod kancerogenih ćelija , već i kod onih okolnih , koje na prvi pogled deluju zdravo .\n– Veoma sam iznenađen i impresioniran onim što smo uspeli da postignemo . Korišćenjem mini – molekula uspeli smo da prevaziđemo prepreke za aktivaciju TRAIL proteina , čime je organizmu omogućeno da se protiv tumora bori kao da mu je imunitet potpuno zdrav – ispričao je naučnik .\nS obzirom na to da su do ovih otkrića došli na zamorčićima , biće potrebno još kliničkih istraživanja da bi konačno molekul TIC10 počeo da se primenjuje i u terapijama za ljude\nTags:američki · ćelija · imunitet · istraživač · istraživanja · izbori · Kancer · ljudsko telo · molekul · naučnici · organi · početku · područje · pogled · potpuno · potrebno · protein · razvoj · sistem · strana · Univerzitet · zamor · značajno


Srbija: Stefanović najavljuje veći budžet za vojsku i novo naoružanje | Kosova.info\nDom|Najnovije|Srbija: Stefanović najavljuje veći budžet za vojsku i novo naoružanje\nSrbija: Stefanović najavljuje veći budžet za vojsku i novo naoružanje\nMinistar odbrane Nebojša Stefanović najavio je povećanje budžeta za vojsku i ulaganja u proširenje povećanja kapaciteta domaćih vojnih fabrika i novo naoružanje.\n„Očekujemo novi prenosiv protivoklopni sistem koji može da gađa oklopna vozila, transportere i bunkere na daljini od osam kilometara i ima visok stepen probijanja reaktivnog oklopa“, rekao je Stefanović za RTS.\n„To je defanzivno sredstvo kojim osiguravate da niko ne može da ugrozi zemlju oklopnim ili bilo kojim sredstvom, a da ne zna da imamo adekvatno oružje“, naveo je Stefanović i najavio da će tim oružjem biti opremljena 72. specijalna brigada koju će posetiti do kraja godine sa predsednikom Srbije Aleksandrom Vučićem.\nStefanović je najavio da će 142 miliona evra biti uloženo u domaću vojnu industriju za povećanje kapaciteta namenske proizvodnje, dok je za narednih pet godinau za nabavke i opremanje vojske predviđeno ulaganje 1,25 milijardi evra.\nAlbanija od danas u SB-UN obećava lobiranje za Kosovo


BASF pokrenuo program finansiranja startap ideja – AGRO VESTI by agronews.rs\nHome agro danas BASF pokrenuo program finansiranja startap ideja\nSep 30, 2020 | agro danas, Balkan, Investicije, Kompanije, Srbija, Tržište, Vesti, Zaštita životne sredine, Životna sredina\t|\nNajveća nemačka hemijska kompanija BASF raspisala je regionalni konkurs za investiranje u domaću startap scenu, sa posebnim fokusom na one startape čija rešenja doprinose održivom razvoju, navodi se u saopštenju\nMinimalna nepovratna novčana sredstva određena za najbolje ideje iznosi 5.000 evra, a najbolji startapi ostvariće priliku za dalje finansiranja od strane BASF-a.\n“Kvalitet vazduha jedan je od najvećih izazova savremenog doba i tema na koju čovečanstvo sve više obraća pažnju. Bilo da se radi o Ciljevima održivog razvoja Ujedinjenih nacija, višedecenijskom iskustvu u proizvodnji katalizatora za smanjenje emisije štetnih gasova u automobilima ili entuzijastičnim idejama pojedinaca, evidentno je da moramo zajedno pristupiti rešavanju problema, koji već sada utiče na kvalitet života svakog od nas”, kazao je Simon Franko, direktor kompanije BASF u Srbiji, BiH, Hrvatskoj i Sloveniji.\n“Često naiđemo na vest o nečijoj dobroj zamisli, ali retko vidimo šta se dalje desilo sa njom. Mnogo je i onih projekata za koje nikada nismo imali priliku ni da čujemo, jer su zbog nedostatka inicijalnih sredstava njihovih tvoraca ostali samo na papiru. Nezavisno od toga da li se ideja odnosi na energetsku efikasnost stanova, proizvode za prečišćavanje vazduha, smanjenje izduvnih gasova ili nešto drugo, BASF nudi novčanu podršku. Želimo da i neafirmisani inovatori razviju svoje projekte do kraja”, objašnjava Franko.\nPrijave za BASF Start-up Science traju do 1. novembra u ponoć.\nTags: basf starapkonkursodrživi razvojzagađenje vazduha


Saniran kvar kod podvožnjaka na Berberskom • ZRENJANIN DANAS\nRadnici JKP „Vodovod i kanalizacija“ Zrenjanin sanirali su kvar na vodovodnoj mreži kod podvožnjaka u naselju Berbersko. Sanacijom je sprečeno dalje izlivanje i taloženje vode u i oko podvožnjaka, pa je isti ponovo dostupan građanima za prolazak ispod pruge.\nU proteklih nekoliko meseci zbog kvara na vodovodnoj mreži dolazilo je do curenja vode i njenog nagomilavanja u i oko podvožnjaka u naselju Berbersko. JKP „Vodovod i kanalizacija“ je od početka upoznato sa problemom i u proteklom vremenu je u više navrata intervenisalo i uz pomoć specijalizovanog vozila za odgušenje kanalizacione mreže VOMA uklanjalo nataloženu vodu.\nStručne službe preduzeća su izvršile tehničku proveru vodovodne mreže u reonu podvožnjaka i ustanovili da je ista dotrajala i da je potrebno, kako bi problem bio trajno rešen, izvršiti zamenu oko 100 metara vodovodne mreže. Urađena je tehnička dokumentacija, sačinjena specifikacija radova i naručen potrebni materijal. Zbog aktuelne situacije sa pandemijom korona virusa deo materijala nije pristigao, pa su za jesenas najavljeni radovi odloženi.\nU međuvremenu je izvršena i dijagnostika kanalizacione mreže u reonu podvožnjaka i utvrđeno je da postoje određeni problemi i da je potrebno izvršiti radove i na toj mreži. U skladu sa situacijom stručne službe preduzeća osmislile su rešenje kojim će se sprečiti dalje izlivanje i taloženje vode u i oko podvožnjaka do momenta izvođenja radova na zameni dela vodovodne i kanalizacione mreže, i u skladu sa istim ekipe službi održavanja vodovodne mreže i izgradnje su danas izvele radove na sanaciji kvara na vodovodnoj mreži.\nRadovi na sanaciji kvara su uspešno izvršeni, pa je podvožnjak od danas ponovo dostupan građanima za prolazak ispod pruge. Radovi na zameni dela vodovodne i kanalizacione mreže biće izvršeni sledeće godine, a njihovim završetkom biće trajno eleminisana mogućnost pojave curenja vode u podvožnjaku, a doprineće i još većoj stabilnosti i funkcionalnosti obe mreže.


Srećan rođendan Aleksandre\nNovajlija u crvenoplavom dresu, igrač koji je svojim iskustvom i zalaganjem na terenu pomogao crveno-plave u prethodnoj sezoni, na današnji dan slavi svoj 33. rođendan. Aleksandar Bicok, naš današnji slavljenik, svako je opravdao očekivanja kako navijača tako i stručnog štaba Aleksandrovačkog kluba i ako je na Lukarelo doveden gotovo u poslednjim satima prelaznog roka.\nIskusni defanzicvac, koji po potrebi može da igra na nekoliko različitih pozicija, prošao je gotovo celu fudbalsku školu Budućnosti iz Banatskog Dvora, tada standardnog prvoligaša Jugoslavije. U svojoj seniorskoj karijeri branio je boje mnogih klubova, a svojim igrama dospeo je i do Srpske lige, odnosno trećeg ranga takmičenja.\nZa Borac je prošle sezone odigrao 14 utakmica i sakupio skoro 1200 odigranih minuta. Za to vreme, Aleksandar je postigao 4 pogodka uz dve asistencije, a dva puta je bio i igrač utakmice. Zanimljivo je da se radi i o igraču sa najvećim brojem javnih opomena (6 žutih kartona).\nBilo kako bilo, Aleksandar Bicok je svojim zalaganjem i svojom igrom zaslužio mesto u startnoj postavi crvenoplavih i ove sezone. Nema sumnje da ukoliko se na njega bude opet računalo, da će ponoviti uspeh iz prethodne godine i pomoći crvenoplavima da ostvare zacrtane ciljeve.\nSrećan rođendan Aleksandre, želimo ti sve najlepše!


RAS izdvaja 80 miliona dinara za učešće srpskih privrednika na inostranim sajmovima - Edukaplus\nRAS izdvaja 80 miliona dinara za učešće srpskih privrednika na inostranim sajmovima\nod strane Eduka plus | feb 20, 2017 | Vesti | 0 Komentara\nRazvojna agencija Srbije (RAS) opredelila je oko 80 miliona dinara za podršku domaćim firmama, koje žele da učestvuju na inostranim sajmovima, rečeno je u petak (17. februara 2017) Tanjugu u toj agenciji.\n– RAS je u toku prošle godine izdvojio oko 80 miliona dinara za podršku domaćim firmama koje žele da učestvuju i predstave svoje proizvode na međunarodnim sajmovima, a za 2017. je opredeljeno još oko 80 miliona dinara za tu namenu – rekao je predstavnik RAS-a Predrag Deretić.\nRAS pomaže nastup srpskih kompanija u inostranstvu na dva načina: kroz zakup sajamskog prostora u saradnji sa PKS, tako što se organizuje nacionalni štand srpskih proizvođača i kroz sufinansiranje samostalnog nastupa domaćih firmi u okviru programa podrške, naveo je Deretić.\nSamo u toku 2016. godine, RAS je u saradnji sa Privrednom komorom Srbije organizovao nastup srpskih privrednika na pet međunarodnih sajmova: dva u Rusiji, u Nemačkoj, Holandiji i Francuskoj.\nNa tim sajmovima su u okviru Nacionalnog štanda Srbije izlagale ukupno 62 domaće firme.\n– I u ovoj godini RAS i PKS će nastaviti da organizuju nastup srpskih privrednika na Nacionalnom štandu Srbije na sajmovima u inostranstvu, a interesovanje srpskih privrednika je veliko – naveo je Deretić.\nU 2017. planirano je učešće domaćih kompanija na osam međunardnih sajmova iz oblasti prehrambene, metalske, poljoprivredne industrije i to u Rusiji, Nemačkoj i Holandiji.\nOn je podsetio da je jedan od tih sajmova nedavno održan u Moskvi, međunarodni sajam prehambenih proizvoda Prodexpo.\nDeretić je istakao da su na tom sajmu domaće firme zabeležile zapažene rezultate, a jedna od njih, Fruvita, nagrađena je zlatnom medaljom za kvalitet prehrambenih proizvoda.\n– Ostvaren je veliki broj kontakata, čak i predugovora koje će biti potpisani sa ruskim dobavljačima i distributerima – dodao je on.\nProgram podrazumeva sufinasiranje individualnih nastupa domaćih kompanija na željenim sajmovima sa 50%, odnosno u maksimalnom iznosu do milion dinara, objasnio je Deretić. Prema njegovim rečima, samo u toku 2016. godine RAS je kroz taj program sufinasirao nastup 56 domaćih kompanija na međunarodnim sajmovima u inostranstvu.\nKako je objasnio, program podrške RAS-a ne predviđa nikakva ograničenja odnosno firme same biraju sajam na kojem žele da nastupaju i prijavljuju se za sredstva.


RTS :: Razgovor o izmeni međudržavnog gasnog sporazuma sa Rusijom\nEkonomija Razgovor o izmeni međudržavnog gasnog sporazuma sa Rusijom\nponedeljak, 23. nov 2020, 15:19 -> 15:32\nIzmene međudržavnog sporazuma sa Rusijom, koji ističe sledeće godine, a čime je i formirano preduzeće "Jugorosgas", bila je glavna tema sastanka ministarke rudarstva i energetike Zorane Mihajlović sa predstavnicima te firme.\nGlavna tema sastanka bile su izmene međudržavnog sporazuma sa Rusijom iz 1996, kojim je i formirano preduzeće "Jugorosgas", a koji ističe 2021. godine.\n"Izmenama sporazuma trebalo bi da se reši pitanje sertifikacije ćerke-firme 'Jugorosgasa', 'Jugorosgas-transport', kao nezavisnog operatora transporta gasa u Srbiji, čime će se rešiti dugodišnji nasleđeni problem u ovoj oblasti", navodi se u saopštenju Kabineta potpredsednice Vlade i Ministarstva rudarstva i energetike.\nAgencija za energetiku je u julu 2019. donela odluku kojom se oduzima sertifikat izdat 2017. ovoj firmi, koji je izdat uslovno, s obzirom na to da u međuvremenu nisu ispunjeni uslovi iz Zakona o energetici, koji je usklađen sa direktivama EU u oblasti energetike.\nMihajlovićeva je naglasila da je gasni sektor važan i za energetsku bezbednost Srbije, kao i za razvoj energetskog sektora. Posebno je istakla značaj podrške ambasade Ruske Federacije na projektima izgradnje transportne i energetske infrastrukture.\nGeneralni direktor "Jugorosgasa" Aleksej Muratov rekao je da je ova kompanija u potpunosti otvorena za saradnju sa Ministarstvom i spremna na zajednički rad na boljem i efikasnijem rešavanju svih pitanja.


Paraćin postavio oglas za zakup poljoprivrednog zemljišta | Energetski portal Srbije\nParaćin postavio oglas za zakup poljoprivrednog zemljišta\n14.09. 2019 Srbija\nOglas za davanje u zakup i na korišćenje poljoprivrednog zemljišta, u državnoj svojini na teritoriji paraćinske opštine, ukupno oko 390 hektara u seoskim atarima, odnosno oko 30 hektara u gradu, u drugom krugu licitacije, otvoren je do 23. septembra. Grafički pregled katastarskih parcela i spisak po javnim nadmetanjima, zainteresovani zakupci mogu pogledati u kancelariji broj 62 opštinske uprave Paraćin, svakog radnog dana, od 7 i 30 do 15 i 30 sati.\nObilazak zemljišta, koje se daje u zakup u viđenom stanju, isključivo za poljoprivrednu proizvodnju, kreće od 17. septembra. Pravo učešća u javnom nadmetanju imaju registrovani poljoprivrednici, u aktivnom statusu od najmanje tri godine za poljoprivrednu proizvodnju, odnosno za proizvodnju energije iz obnovljivih izvora, biomase i stočarstva, što dokazuju fotokopijama lične karte, izvoda iz Privrednog registra i potvrdom o aktivnom statusu. Formular prijave i adresirane koverte za dokumentaciju kojom se prijavljuju, zainteresovani zakupci mogu preuzeti u opštinskoj pisarnici.